Poziv kulturnim djelatnicima: Doprinesite izradi Nacionalnog programa razvoja kulture - Herceg Novi Cool\nSekretarijat za kulturu i obrazovanje Opštine Herceg Novi pridružuje se pozivu koji je uputilo Ministarstvo kulture i medija Crne Gore i apeluje na kulturne djelatnike da se uključe u ovaj proces, kako bi doprinijeli kreiranju što kvalitetnijeg dokumenta.\nNacionalnim programom razvoja kulture će biti utvrđeni ciljevi i prioriteti razvoja u narednom petogodišnjem periodu i određene organizacione, finansijske i administrativne mjere za njihovo ostvarivanje na teritoriji Crne Gore.\nRazvojem i reformama u ovoj oblasti biće definisane nove aktivnosti koje će unaprijediti sektor u cjelini, na nacionalnom i lokalnom nivou, saopšteno je iz Ministarstvo kulture i medija Crne Gore.\nIz hercegnovskog Sekretarijata za kulturu i obrazovanje najavljuju da će se nakon usvajanja Nacionalnog programa razvoja kulture strategije pristupiti izradi Stategije razvoja kulture za opštinu Herceg Novi.\nImajući u vidu značaj Nacionalnog programa razvoja kulture, a u duhu slogana “Svima dostupan i otvoren sektor kulture” organi, organizacije, udruženja i pojedinci pozvani su da do 15. juna dostave svoje predloge, sugestije i komentare.\nPrethodni članakKAMEN U ARHITEKTURI I UMJETNOSTI\nSljedeći članakKnjiga Gordana Stojovića pred novskom publikom


Pre svega: Rast broja obolelih od raka u Srbiji zbog osiromašenog uranijuma\nRast broja obolelih od raka u Srbiji zbog osiromašenog uranijuma\nDruštvo Srbije za borbu protiv raka upozorilo je da istraživanja pokazuju alartmantan rast broja obolelih od raka u Srbiji i da se može očekivati nastavak tog trenda. Kao glavni razlog vide prisustvo osiromašenog uranijuma koji je bačen na našu teritoriju u NATO bombardovanju 1999.\n"Nisu u pravu stručnjaci koji tvrde da epidemija malignih bolesti u poslednjoj deceniji nema nikakve veze sa 15 tona osiromašenog uranijuma koje su, za 78 dana bombardovanja, bačene na našu zemlju, uglavnom na Kosovu i rubnom području Pčinjskog okruga", izjavio je na konferenciji za novinare predsednik Društva Slobodan Čikarić.\nPodsećajući da su, nakon što je bombardovanje zavrseno 24. marta, Grci i Bugari u maju i junu 1999. slali izveštaje da je zračenje kod njih 30 puta veće u odnosu na prirodni fon, on je dodao da je to dokaz da su tone radioaktivnog otpada rasejane po čitavom prostoru Balkanskog poluostrva.\nDoktor Čikarić je dodao da se radioaktivni materijal taloži u zemljištu, tu trajno ostaje i dospeva u lanac ishrane, pri čemu se manifestacije tumora u proseku javljaju odloženo - latentni period za leukemiju i maligne limfome je pet do 10 godina, a za solidne tumore je 10 do 20 godina.\n"Taj latentni period se završio 2008. godine", rekao je on i dodao da zvanični podaci za tu godinu pokazuju da je u Srbiji, ne računajući teritoriju Kosova, godišnji rast novoobolelih bio dva odsto godišnje, kad se poredi sa 2001, a čak šest odsto u periodu 2008/09. i 10 odsto ako se 2010. poredi sa 2008.godinom.\nOn je ocenio da bi Srbija mogla da traži odštetu u milijardama dolara, pozivajući se na izveštaje o mornarima koji su dobili po dva miliona dolara kao obeštećenje jer su bili izloženu zračenju posle havarije u Fukušimi.


Čuveni balet majstor Bahram Juldašev gostuje u Beogradu\nTanjug 28. aprila 2021. 12:27\nBEOGRAD – Jedan od vodećih evropskih pedagoga klasičnog baleta, profesor Bahram Juldašev, od ponedeljka 3. maja do nedelje 9. maja u Beogradu će održati seminar namenjen pretežno učenicima osnovnih i srednjih baletskih škola, u organizaciji primabalerine Ane Pavlović i Baletskog studija i škole baleta “Dance Plus”.\nTokom predstojećih uskršnjih praznika, slavni balet majstor će realizovati seminar sa ciljem da se mladim igračima približe nove metode iz oblasti pedagogije klasičnog baleta kao i najsavremeniji trendovi evropske baletske škole i savremene scene.\nRad će biti, prema epidemiološkoj situaciji, organizovan u manjim grupama, koje su prilagođene uzrastu i nivou znanja.\nTakođe, predviđeni su i posebni časovi repertoara koje će voditi primabalerina Ana Pavlović.\nU istom periodu, profesor i umetnik Juldašev, rođen i školovan u Taškentu, prestonici Uzbekistana (Centralna Azija), držaće i poseban seminar za baletske pedagoge, gde je težište na metodici rada po ruskom sistemu Vaganova za svih 8 razreda baletskih škola.\nOvaj seminar će biti interaktivnog karaktera – uz aktivno učešće nastavnika -pedagoga.\nPrijave za Uskršnji baletski seminar za učenike profesionalnih baletskih skola, mlade igrače i baletske pedagoge mogu se obaviti putem mejla, a sve detalje zainteresovani mogu videti na sajtu škole baleta “Dance Plus”.


Jeftini letovi iz Beograda za Austriju - Avionske karte Beograd Austrija - eSky.ba\nLetovi iz Beograda za Austriju\nPretražite letove iz Beograda za Austriju\nProvjerite najbolje ponude letova iz Beograda za Austriju\nZa rutu iz Beograda za Austriju nema direktne veze\n✔ Postoje li posebne ponude za letove iz Beograda za Austriju na eSky.ba?\n✔ Mogu li se pobrinuti za osiguranje prilikom rezervacije leta iz Beograda za Austriju?\n✔ Ako rezerviram let iz Beograda za Austriju, mogu li rezervirati ujedno i smještaj?\n✔ Koje avio-kompanije nude letove iz Beograda za Austriju?\nBudite sigurni, da na eSky.ba ponuda letova iz Beograda za Austriju uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Beograd - Austrija\nJeftini letovi za Srbiju Jeftini letovi iz Srbije Jeftini letovi za Niš Jeftini letovi iz Niša Jeftini letovi za Arkambal Jeftini letovi iz Arkambala\nJeftini letovi za Marshallove otoke Jeftini letovi sa Marshallovih otoka Jeftini letovi do Kerikeri Airport Jeftini letovi od Kerikeri Airport


Novogodišnje darivanje - Knjigovodstvena agencija Unija\n5. децембра, 2019\nDecembar je mesec koji tradicionalno označava početak sezone darivanja. Kako biste mogli mirno da u predstojećem period darujete svoje zaposlene, njihovu decu, poslovne partnere, penzionere, ali i druga lica koja nisu zaposlena kod vas donosimo vam tekst u kome ćemo razjasniti pitanje poreskog tretmana poklona.\nNajmlađi se uvek i najviše obraduju poklonima tako da ne zamerite nam što ćemo ovaj tekst posvetiti malo više poklonima za njih.\nUkoliko se odlučite da mališane svojih zaposlenih obradujete propisani neoporezivi iznos, po osnovu davanja poklona deci zaposlenih do 15 godina starosti povodom Nove godine i Božića, ove godine je 9.784 dinara godišnje po detetu. Ukoliko se isplati poklon deci zaposlenih preko neoporezivog iznosa, iznos isplaćen preko neoporezivog iznosa ima tretman zarade. To znači da je na iznos isplaćen preko neoporezivog iznosa poslodavac u obavezi da obračuna i plati porez i doprinose za obavezno socijalno osiguranje. Davanje poklona deci zaposlenih povodom Nove godine i Božića predstavlja obavezu poslodavca samo ukoliko je kao takva predviđena internim aktima poslodavca.\nDa bi poslodavac imao pravo na neopirezivi iznos dete zaposlenog kome se poklon daje mora da bude starosti do 15 godina života. To nikako ne znači da starija deca ne mogu da dobiju poklon. Ukoliko se odlučite da usrećite i malo stariju decu ceo (ukupno) isplaćeni iznos poklona će imati tretman zarade na koji se plaćaju porez i doprinosi za obavezno socijalno osiguranje.\nNije retkost da u istoj firmi radi bračni par. Ukoliko imate ovakvu situaciju kod sebe u kompaniji, imate pravo da njihovom detetu/deci obezbedite poklon na osnovu svakog roditelja kao pojedinca. To znači da ukoliko imaju jedno dete, ono može po zakonu da primi dva poklona od kojih će svaki biti u propisanoj visini neoporezivog iznosa.\nPropisani neoporezivi iznos primenjuje se na sve isplate odnosno davanja po navedenom osnovu, počevši od 01.02.2019. pa do narednog usklađenja.\nŠta se dešava ukoliko sindikat poklanja?\nNe zaboravite da davanje poklona pre svega treba da bude zadovoljstvo, a ne obaveza i briga. Stručne stvari i detalje uvek možete da prepustite nama, a vi uživajte u osmesima svojih zaposlenih i njima bliskih ljudi.\nUkoliko znate nekoga kome bi ovaj tekst bio koristan podelite ga sa njim, a nama pišite kao i do sad koje su to teme koje biste voleli da obradimo za vas.\n< Previous: Kada i kako imate pravo na povraćaj poreza\nNext > Koje su olakšice pri zapošljavanju osoba sa invaliditetom


Svijet, 24. juli/srpanj 2017.\nPonedjeljak/ponedeljak, 24. juli/srpanj 2017.\nViše od dvije tisuće članova obitelji poginulih u obaranju malezijskog aviona MH17 iznad Ukrajine 17. jula 2014. okupilo se danas u blizini Schipola u Nizozemskoj kako bi se prisjetili svojih namilijih. Avion je letio od Amsterdama prema Kuala Lumpuru s 298 putnika i članova posade kada je srušen raketom Buk, ruske proizvodnje, sa teritorija koji su u istočnoj Ukrajini kontrolirali proruski pobunjenici.\nFrancuska i SAD dijele 'duh revolucije', poručio američki predsjednik Donald Tramp iz Pariza gdje je na vojnoj paradi sa francuskim predsjednikom Emanuelom Makronom.\nAmerički predsjednik ponovno je u Evropi na poziv francuskog predsjednika Macrona. Uoči puta, u intervjuu za Retures govorio je o samitu G20, ali i o skandalu koji je potresao Bijelu kuću zbog sastanka njegovog sina sa ruskom advokaticom u toku kampanje.\nTrump i Lavrov brane Donalda mlađeg\nTrump mlađi se pojavio na Fox Newsu i objasnio da oca nije obavijestio o sastanku sa ruskom advokaticom, jer "nije imao šta da mu kaže".


SKAČU KIRIJE: Buknulo iznamljivanje stanova - Bizlife.rs\nSKAČU KIRIJE: Buknulo iznamljivanje stanova\n20:11 Beograd, 07/11/2017\nVlasnik garsonjere koji je izdaje za 150 evra studentima više će zaraditi ako je turistima izda samo tokom osam dana mesečno, ili za četiri vikenda. Iznajmljivanje na dan je oko 20 evra, pa je računica jasna – za osam dana uzeće 160 evra.\nBeograd i Novi Sad prednjače u ovom novom trendu pretvaranja nekadašnjih najčešće “studentskih” stanova u male, obično nelegalne hostele koji se izdaju preko specijalizovanih sajtova, najčešće turistima, ali i preko oglasa za one kojima je potreban smeštaj na samo nekoliko dana.\nOvaj novi biznis počeo je da zagorčava život studentima i u Kragujevcu i Nišu, a agenti nekretnina se slažu da je tržište izdavanja stanova na dan buknulo u poslednje dve godine, što je za sobom podiglo cene i podstanarima.\nKako saznaje Blic iz Ministarstva trgovine, turizma i telekomunikacija, turistička inspekcija poslednjih nekoliko meseci upravo češlja stanove koji se na crno izdaju na dan.\nU Ministarstvu očekuju da će za nekoliko meseci imati registovane sve objekte koji se izdaju, a vlasnici će preko agencija moći da prijavljuju svoje goste. Agenti nekretnina smatraju da će interesovanje za izdavanje nekretnina na dan opasti kada stanodavci budu morali da plaćaju poreze i prijavljuju goste, pa će se i cene stabilizovati.\nbeograd nekretnine turizam novi sad iznajmljivanje student hostel kirija


Gay Serbia:Janković: Parada uz toleranciju (07.09.2011.)\nJanković je rekao da se nada da će tolerancija i prihvatanje različitosti u društvu zaživeti u većoj meri tokom održavanja Parade.\n"Umesto da energiju i vreme potrebnu za rešavanje drugih otvorenih pitanja usmerimo na to, mi iznova diskutujemo o nečemu što nigde u svetu više nije sporno", kazao je Janković.\nOn je dodao da pripadnici LGBT populacije imaju mogućnost da ostvaruju svoje pravo garantovano zakonom i Ustavom koriste, a da pri tom ne ugrožavaju tuđa prava, kao i da niko od njih ne može biti ograničavan u ostvarivanju prava.\n"Mi kao društvo dužni smo da im pomognemo da ta svoja prava ostvare", kazao je zaštitnik građana.\nGovoreći o tome da li su se stekli bezbednosni uslovi za održavanje manifestacije, Janković je podsetio da i svaku ozbiljnu utakmicu prati rizik za nasilje, teški policijski incidenti i sukobi navijača sa policijom, "pa niko nije razmišljao o tome da se zabrani fudbalska utakmica."\n"Nije uzrok problema onaj ko želi da ostvari svoje pravo, već oni koji nameravaju da ga liše života nasiljem zato što postoji", kazao je ombudsman dodajući da je LGBT populacija jedina grupa u Srbiji kojoj se, kada želi da pokaže javno da postoji, preti uništenjem i fizičkim nasiljem.\nOn je podsetio da postoje i druge grupe ljudi koji su u težem položaju, a čija se prava teže krše nego njihova.\nJanković je ukazao i da se zakoni moraju sprovoditi i onda kada to nije popularno.\n"Ako ćemo sprovoditi zakone samo onda kada nam to donosi popularnost i kada to ništa ne košta, tako zakone može sprovoditi svako. Mislim da nam kao državi i društvu nedostaje odlučnost da zakone, vladavinu prava, poštovanje ljudskih prava sprovodimo i onda kada to nije popularno", kazao je Janković.\nOn je napomenuo da je razgovarao da predstavnicima LGBT populacije i da su mu preneli da su u razgovoru sa svim nadležnim organima dobili uveravanja da će njihova prava biti poštovana.\nTakođe je ukazao na to da su pripadnici policije pokazali da su spremni da garantuju ostvarivanje prava građana i da mogu da obezbede mir i red na ulicama grada.\n"Nadamo se da će tolerancija, razumevanje i prihvatanje činjenica zaživeti u većoj meri i da ove godine nećemo imati ekscesne situacije kao prošle godine", zaključio je Janković, koji je podržao održavanje "Parade ponosa" u Beogradu u oktobru prošle godine.\nOvogodišnja "Parada ponosa" u Beogradu biće održana 2. oktobra, a mesto na kojem će se pripadnici LGBT populacije tog dana okupiti još nije saopšteno.\nTema predstojeće manifestacije biće "Podrška unutar porodice", a skup će biti održan po prošlogodišnjoj šemi - prvi će biti pozdravni deo na kome se očekuje prisustvo ličnosti iz javnog i političkog života, zatim sledi šetnja učesnika kroz grad i koncert.


Da li su luksuzna putovanja ista nakon pandemije? - Turistički žurnal Da li su luksuzna putovanja ista nakon pandemije? - Turistički žurnal\nRajski arhipelag u Indijskom okeanu, kristalne vode Maldiva, beli pesak i skrivene uvale i lagune decenijama privlače ljubitelje luksuza i “odmora kao iz snova”. Poslednje dve godine mnoge stvari su se promenile, pa delimično i poimanje luksuza.\nMaldivi su i pre i tokom pandemije zadržali status luksuzne destinacije, ovog puta, kako piše Bi-Bi-Si, najviše zbog moguće distance i privatnosti koja je moguća na ostrvu. Naime, iako na naseljenim ostrvima postoje pansioni i hoteli, većina odmarališta zauzima nenaseljena privatna ostrva sa po jednim odmaralištem.\nTakođe, arhitektura koja se neguje na Maldivima je takva da je sve otvoreno, lobiji hotela, restorani, barovi pa je prirodna ventilacija svakodnevica. Nema liftova, i zajedničkih prostorija, već je smeštaj mahom tipa bungalova i izolovanih vila.\n– Raspored vila omogućava prirodno socijalno distanciranje širom ostrva. Naši gosti više vole da uživaju u udobnosti i privatnosti bungalova i da većinu dana provode na plaži, u vodi i ronjenju. Sve ovo je zapravo ambijent prirodnog distanciranja koji nema veze sa pandemijom – kaže Endru Janson, direktor prvog odmarališta na Maldivima.\nIpak, protivpandemijske mere itekako postoje, važe i poštuju se, a jedna od posebno osmišljenih je mobilna aplikacija za beskontaktno prijavljivanje i odjavljivanje, za rezervaciju izleta i drugih aktivnosti.\nŽelja za luksuzom\nStres i napori kojima su ljudi bili izloženi tokom pandemije podigli su očekivanja putnika, a i posle pandemije turistički radnici očekuju da će standard i očekivanja od putovanja samo rasti. Istovremeno sa očekivanjima, predviđa se da će porasti i budžet predviđen za odmor.\n– Luksuzna putovanja će biti u prvom planu u postpandemijskim trendovima. Bilo je dosta prinudne štednje, tako da očekujemo i veću potrošnju u periodu pred nama – kaže Katerina Antoniou, predavač na kiparskom Univerzitetu turizma.\nJednom kada se pandemija smiri, Antoniou kaže da će putnici verovatno biti pronicljiviji i manje spremni na kompromise u pogledu standarda.\n– Mislim da je masovnom turizmu odzvonilo i biće popularna mesta za ljude koji putovanja čine smislenijim. Mislim da su ljudi željni iskustva, doživljaja, da osete nešto više tokom odmora. Potreba za društvenim distanciranjem svakako će izbledeti – kaže Antoniou koja veruje da će i u budućnosti reč luksuz prevashodno biti povezana sa bekstvom od stvarnosti, svakodnevice i obaveza.\nHrvatska turistička ponuda predstavljena u Veneciji


od DonMilan taj Pet Jul 16, 2010 3:02 am\nMinistarstvo za telekomunikacije i informaciono društvo je 7. jula 2010. organizovalo susret sa medijima na kome je predstavljen program Digitalna Srbija. Novinarima su se obratili: ministarka za telekomunikacije i informaciono društvo, mr. Jasna Matić, pomoćnik ministarke mr. Nebojša Vasiljević i direktor Republičkog zavoda za informatiku i internet Damir Baralič.\nMinistarka za telekomunikacije i informaciono društvo mr. Jasna Matić je ukazala da program Digitalna Srbija čine aktivnosti na sprovođenju Strategije razvoja informacionog društva Srbije do 2020. godine i Strategije razvoja elektronskih kimunikacija. Ministarstvo je u protekle 2 godine stvorilo potreban institucionalni i pravni okvir neophodan za dalji organizovan i sadržajan rad na razvoju informacionog društva u Srbiji. Digitalna agenda Srbije je urađena nalik na Strategiju Evropa 2020. Intenzivno se radi na razvoju širokopojasnog Interneta koji je preduslov za eupravu, digitalizaciju TV, digitalnu ekonomiju i dr. Najznačajniji ostvareni rezultati su elektronska sednica Vlade i portal euprava, naglasila je ministarka Matić.\nPomoćnik ministarke mr. Nebojša Vasiljević je predstavio aktivnosti u oblasti euprave i sadržaj Strategije razvoja informacionog društva Srbije do 2020. godine, a koja će verovatno biti usvojena na sledećoj sednici Vlade.\nDirektor Republičkog zavoda za informatiku i internet Damir Baralič je demonstrirao primene portala euprava. Potal je zvanično u primeni od 11. juna i ima rubruke: moja euprava, eusluge, eparticipacija, vesti, pomoć i kontakt. Korisnik treba da ima elektronski sertifikat da bi se elektronski identifikovao i potpisao svoj zahtev. Dozviljene su mogućnosti on lajn plaćanja takse preko platne kartice ili uplatnice u pošti ili banci. Sada na portalu postoji oko 50 servisa, a svi zainteresovani organi i lokalne samouprave mogu besplatno da stave svoje servise na portal.\nPrisutni novinari su postavljali pitanja o pojedinim raspoloživim servisima, potrebnim uslovima, informisanosti građana o mogućnostima primena portala i dr.\nRečeno je da će se na jesen pokrenuti masovna akcija popularisanja primena elektronskih servisa i u tome će i mediji imati naglašenu ulogu.


U BiH počela vežba EUFOR-a "Brzi odgovor 2021"\nU BiH počela vežba EUFOR-a „Brzi odgovor 2021“\nTanjug 25. septembra 2021. 21:28\nSARAJEVO – U bazi Butmir u Bosni i Hercegovini danas je održana ceremonija početka EUFOR-ove vežbe „Brzi odgovor 2021″ kojom se proverava sposobnost EUFOR-a da izvrši pozivanje i raspoređivanje rezervnih snaga koje se nalaze izvan BiH, a koje zemlje učesnice drže na visokom nivou pripravnosti.\n“I ovogodišnja vežba ponovo okuplja agencije za sprovođenje zakona BiH, Oružane snage BiH i EUFOR kako bi testirali svoje krizne planove i osposobljenost. Zajedno ćemo pokazati da građani BiH mogu biti sigurni u našu zajedničku posvećenost ostvarivanju sigurnog i stabilnog okruženja“, poručio je komandant EUFOR-a generalmajor Aleksander Placer u svom obraćanju na ceremoniji otvaranja vežbe.\nRezervne snage EUFOR-a su stigle iz Austrije, Bugarske, Slovačke, Rumunije i KFOR-a kako bi se pridružile i integrisale sa svojim kolegama iz Turske i Mađarske, koji su deo stalnog Multinacionalnog bataljona EUFOR-a, pre raspoređivanja na lokacije širom južnog dela BiH za izvođenje vežbe, prenosi Radio Sarajevo.\nTokom vežbe biće izvršena provera vojnika prema različitim scenarijima kako bi se ispitala njihova reakcija i utvrdilo da li je intenzivni program integracije obavljen u bazi Butmir bio uspešan.


► Niš: Glavni problem u suzbijanju pandemije mali broj testiranih\n"PCR testovima se odmah potvrđuje prisustvo virusa, dok serološki testovi potvrđuju antitela tek nakon sedam do 15 dana od zaražavanja. To za posledicu ima da se operišu i inficirani pacijenti, jer u momentu prijema u bolnicu nisu imali simptome oboljevanja i negativan serološki test. Zdravstveni radnici su tako direktno izloženi infekciji", upozoravaju lekari KC Niš.\nIzostanak testiranja PCR testovima građana koji se sa simptomima koronavirusa javljaju u kovid ambulantu niškog Doma zdravlja, kazali su, omogućava ubrzano širenje virusa među stanovništvom.\n"Pre par dana je direktor Doma zdravlja rekao da su u kovid ambulanti samo u roku od 24 časa imali 350 pacijenata, a pregledima i serološkim testiranjem virus je potvrđen kod četvoro pacijenata. Da su svi ti ljudi testirani PCR testovima, brojke bi sasvim sigurno bile obrnute", istakli su stručanjaci KC Niš.\n"PCR i serološki test jedan drugog ne isključuju, nego se dopunjuju. Zajedno sa kliničkim nalazom, sa radiografijom, dolazi se do konačne dijagnoze i jedno drugo ne isključuje niti može da zameni", rekao je Ćosić.\nCrna Gora: Još tri osobe umrle od koronavirusa, ukupno 60\nU Crnoj Gori su danas umrle još tri osobe od koronavirusa, čime se ukupan broj umrlih tokom epidemije popeo na 60.\nNajmanje 50 zaposlenih zu klanici u Stadenu na severozapadu Belgije zaraženo je koronavirusom, saopštile su danas gradske vlasti i dodale da postoji mogućnost da mnogi od tih zaraženih žive u...\nU Severnoj Makedoniji umrlo je još šest osoba sa koronavirusom i registrovano je 113 novih slučajeva te zaraze, saopštilo je danas Ministarstvo zdravlja.\nVlada Srbije odlučila je danas da se odrede sve laboratorije koje su osposobljene za sprovođenje ispitivanja na virus korona, odnosno da se veterinarski instituti uključe u laboratorijsko...


Početak/Obrazovanje/Besplatna priprema za upis u specijalizovana odeljenja\nPrva niška gimnazija „Stevan Sremac“ u narednu školsku godinu pored tri specijalizovana odeljenja za talentovane učenike, upisuju i tri odeljenja društveno-jezičkog i dva prirodno-matematičkog smera. Prijavljivanje za prijemne ispite za specijalizovana odeljenja počinju danas i trajaće do 8. aprila.\nMali maturanti se za upis u ova odeljenja mogu prijaviti, od 4. do 7. aprila, preko Portala www.mojasrednjaskola.gov.rs a 7. i 8. aprila neposredno u školi. Polaganje prijemnih ispita za specijalizovana odeljenja je od 14. do 21. maja.\nBesplatna pripremna nastava za polaganje prijemnih ispita, kao i konsultacije sa profesorima, biće izvedene u aprilu i početkom maja.\nZa one koji vole jezike, a posebno engleski jezik izbor može biti filološko odeljenje, živi jezici – engleski jezik. Za upis u ovo odeljenje polaže se prijemni ispit iz engleskog jezika i srpskog jezika i književnosti . Pripremna nastava za zainteresovane učenike iz srpskog jezika i književnosti biće od 8. do 14. aprila, dok je pripremna nastava iz engleskog jezika planirana od 15. do 21. aprila.\nOsnovci koji vole istoriju i geografiju i možda već razmišljaju da se u budućnosti bave nekom od društveno humanističkih nauka mogu da konkurišu za upis u geografsko-istorijsko odeljenje. Za upis u ovo odeljenje polaže se prijemni ispit iz istorije i/ili geografije. Pripremna nastava trajaće od 15. do 21. aprila iz istorije, a od 3. do 7. maja iz geografije.\nPrva niška gimnazija „Stevan Sremac“ upisuje i dvadesetoro učenika u novo, specijalizovano odeljenje za scensku i audio-vizuelnu umetnost, koje je otvoreno ove školske godine. Kreativnost i talenat učenici će naročito razvijati na časovima specijalizovanih predmeta, kao što su scenske umetnosti i audio-vizuelne umetnosti. Ovi predmeti se sastoje iz velikog broja praktičnih vežbi na kojima će usavršavati svoje umetničke veštine koje će kasnije koristiti tokom daljeg školovanja i karijere.\nZa prijemni ispit polaže se jedan test – test opšte informisanosti sa pitanjima iz srpskog jezika i književnosti, istorije, likovne i muzičke kulture. Pripremna nastava u Gimnaziji organizovana je od 8. do 14. aprila iz srpskog jezika i književnosti, priprema iz istorije trajaće od 15. do 21. aprila, iz likovne kulture 5. i 6. maja, a 9. i 11. maja iz muzičke kulture.\nPrijemni ispit za filološko odeljenje održaće se 14. i 15. maja, za scensko i audiovizuelno 14. maja, a za geograafsko-istorijsko odeljenje 21. maja.\nZainteresovani učenici sve detalje mogu naći i na sajtu škole www.sremac.edu.rs\nGimnazija Stevan Sremac upis


Beograd na vodi pokretač srpske ekonomije\nPremijer Srbije Aleksandar Vučić i ambasador Ujedinjenih Arapskih Emirata Džuma Rašidm Al Daheri izrazili su danas zadovoljstvo napretkom radova na projektu „Beograd na vodi“, ocenivši da je to jedan od pokretača srpske ekonomije. Vlada Srbije je saopštila da su u razgovoru konstatovali da se mogu očekivati dogovori o novim oblicima saradnje u raznim oblastima, poput poljoprivrede i turizma.\nVučić je izrazio zahvalnost Razvojnom fondu Abu Dabija i posebno prestolonasledniku Abu Dabija, šeiku Mohamedu bin Zajedu Al Nahjanu, za pomoć i podršku razvoju Srbije.\nVučić je uputio zvaničan poziv šeiku Mohamedu da poseti Srbiju, ističući da je upravo razmena poseta na najvišem nivou doprinela procvatu odnosa dve zemlja.\nPremijer Vučić je ambasadoru Al Daheriju uručio pismo u kojem se potvrdjuje učešće Srbije na EKSPO 2020. kao prilici da se na najbolji način predstavi u regionu Bliskog istoka.


Linije prigradskog i lokalnog prevoza kreiraće CIP - www.lobi-info.rs\nNikola J. 20. maja 2016., 21:08 4.8k Views\nTender koji je raspisala Direkcija za javni prevoz za utvrđivanje kakav nam prigradski i lokalni prevoz treba u Beogradu, kao i samo crtanje mreže linija dobio je Saobraćajni institut CIP.\nPrema pravilima pobedniku tendera se daje rok od 240 dana, tačnije 8 meseci da odradi posao. Taj posao se sastoji od predloga najboljeg rešenja za prigradski i lokalni prevoz. Cena ovog posla je 53 miliona dinara sa PDV-om.\nKada je bilo predloga za promene na nivou gradskog prevoza Beograda pre nekoliko godina takođe je rađen sličan projekat. Kao što možemo i da posvedočimo samo delovi tog rešenja su primenjeni.\nNadamo se da će CIP uspeti da pronađe najbolje rešenje koje će biti i najbolje rešenje na terenu a ne samo na papirima.\nPrethodna objava Akrobacije u vazduhu i dobra muzika sutra na Lisičijem jarku\nSledeća objava Policija predlaže „Zakon o zaštiti privatne svojine“\nPolicija predlaže „Zakon o zaštiti privatne svojine“


Sedam konkursa za poljoprivrednike i vlasnike gazdinstava - Radio televizija Pančevo\nSedam konkursa za poljoprivrednike i vlasnike gazdinstava\n31. januara 2020. 31. januara 2020. 0368\nPokrajinski sekretarijat za poljoprivredu, vodoprivredu i šumarstvo raspisao je sedam konkursa koji su aktuelni za poljoprivrednike i vlasnike gazdinstava na teritoriji grada Pančeva.\nKao i svake godine, Pokrajinski sekretarijat za poljoprivredu, šumarstvo i vodoprivredu raspisao je konkurse na vreme i sa dovoljnim sredstvima za sve poljoprivrednike i poljoprivredna gazdinstva na teritoriji Vojvodine, naveo je gradski većnik za poljoprivredu Zoran Grba.\n“Svih sedam konkursa aktuelni su za naše poljoprivrednike i vlasnike gazdinstava na teritoriji grada Pančeva. Pokrajinski sekretarijat ima dovoljno sredstava da svi koji na vreme apliciraju i koji imaju ispravnu dokumentaciju dođu do sredstava”, istakao je Grba.\nZoran Grba ističe da je lokalna samouprava u potpunosti zadovoljna što može da da preporuku i pripremi poljoprivrednike za kompletnu dokumentaciju kako bi se oni na vreme javili na konkurs.\n“To jesu konkursi za biljnu proizvodnju u zaštićenom prostoru koji su primenljivi na teritoriji Banatskog Brestovca najviše i Glogonja. Za pčelare koji imaju svoj dan pčelara, svoju manifestaciju u Pančevu kojih ima dovoljan broj i za njih je raspisan zanimljiv konkurs. Za vlasnike stočarskih farmi što je u razvoju na teritoriji Pančeva, ljudi se bave stočarstvom i taj konkurs je veoma aktuelan. Konkurs za protivgradne mreže za voćarstvo je aktuelan više u delu Fruške gore, mada su počele plantaže i na teritoriji Pančeva”, pojasnio je Grba.\nPored navedenih konkursa, raspisan je i Konkurs za održavanje tradicionalnih manifestacija, za podršku mladima u ruralnim područjima, za sufinansiranje nabavke opreme i sistema za navodnjavanje i opreme za poboljšanje vodnog vazdušnog i toplotnog režima biljaka na teritoriji AP Vojvodine u 2020. godini. Više informacija možete pronaći na sajtu Grada www.pancevo.rs.\nMinistar Vulin razgovarao sa ambasadorom Holandije


VEDA PULSE aparat - Akudenta\nPregled funkcionalnog stanja organizma, po principima tradicionalne kineske medicine\nPregled funkcionalnog stanja organizma, po principima TKM-a, zasniva se na anamnezi, kliničkom pregledu, pregledu jezika, i pulsa. Na taj način stičemo uvid u to kako naše telo funkcioniše kao celina, koliko energije troši na održavanje zdravlja, i koje su mu regenerativne i reparatorne sposobnosti. Isto tako, možemo utvrditi i na koju funkcionalnu celinu se stres najviše odražava, i koje su mogućnosti postizanja psihofižičkog balansa.\nU ordinaciji Akudenta, od skoro je moguće uraditi pregled funkcionalnog stanja, upotpunjen aparatom iz najsavremenije generacije HRV aparata (heart rate variability), VEDA PULSE-om.\nPregled vrši i nalaz interpretira lekar posebno edukovan i licenciran za rad sa ovim aparatom, a rezultati se dobijaju odmah. Terpija se zasniva na primeni bioptron lampe, akupunkture i moksibustije.Ukoliko je potrebno, pacijenti se upućuju kod lekara drugih specijalnosti.\nPreporučuje se svima, kao preventivni pregled, u toku i nakon bilo koje terapije, kao evaluacija postignutih rezultata. Nema kontaraindikacija, i može se raditi deci, trudnicama i starijim osobama. Ne zrači i ne utiče na organizam na bilo koji način.\nPregled traje 5 do 10 minuta, preporučuje se da se radi u prepodnevim satima, posle laganog doručka, i 2h posle kafe, i eventualno cigarete.\nZa sve dodatne informacije, možete kontaktirati našu ordinaciju.


Kalifornija ukida upotrebu vozila sa unutrašnjim sagorevanjem - Muški magazin - trendovi, fitness, lifestyle, saveti, devojke... `\nU nastojanju da promoviše prelazak na električna vozila i borbu protiv klimatskih promena, guverner Kalifornije Gavin Nevsom najavio je u sredu da će država zabraniti prodaju novih putničkih automobila i kamiona na benzinski pogon do 2035. godine, što će smanjiti 35 procenta emisije gasova sa efektom staklene bašte u regionu.\nKao najveće tržište automobila u Sjedinjenim Državama, na Kaliforniju otpada približno 11 procenata sve prodaje vozila u zemlji.\n„Ovo je najuticajniji korak koji naša država može preduzeti u borbi protiv klimatskih promena“, rekao je kalifornijski guverner tokom izjave u kojoj je najavio novi izvršni poredak. „Previše decenija dozvoljavamo automobilima da zagađuju vazduh koji udišu naša deca i porodice. Zaslužili ste da imate automobile koji vašoj deci ne daju astmu ... Automobili ne bi trebalo da tope glečere ili podižu nivo mora ugrožavajući naše negovane plaže i obale. “, dodao je on.\nDa bi to bilo moguće, Odbor za vazdušne resurse u Kaliforniji počeće da nalaže da svi novi automobili i kamioni koji se prodaju u državi treba da imaju nultu emisiju do 2035. godine, i nada se da će to učiniti za srednja i teška vozila ako je moguće do 2045.\nPROČITAJTE SLEDEĆI TEKST: Naučnici otkrili zemljoliku planetu na kojoj godina traje samo 3 dana


Jildirim: Evropa će imati veću štetu, a ne Turska - Sputnjik Srbija\n01:12 30 Oktobar 2020\nJildirim: Evropa će imati veću štetu, a ne Turska\n22:15 24.11.2016 Preuzmite kraći link\nPremijer Turske Binali Jildirim upozorio je danas Evropu da bi, bez pomoći Ankare, mogla da bude „poplavljena“ talasima migranata i istakao je da bi obustava pregovora EU i Turske bila mnogo štetnija po Evropu nego po Tursku, javlja „Rojters“.\n„Mi smo jedan od faktora koji štite Evropu. Ako izbeglice prođu, preplaviće Evropu i preuzeti je, a Turska to sprečava“, rekao je Jildirim u komentaru koji je turska televizija uživo prenosila.\nBlokirani pregovori o prijemu Turske u EU\nTurski premijer je priznao da bi presecanje veza sa Evropom bilo štetno po Tursku, ali je naglasio da bi to „za Evropu bilo pet do šest puta štetnije“.\nJildirim je ranije danas izjavio da rezolucija kojom se poziva na zamrzavanje pregovora te zemlje o članstvu u Evropskoj uniji nema nikakvog značaja za Tursku i pozvao je lidere EU da se usprotive toj rezoluciji.\n„To je beznačajno sa našeg aspekta. EU treba da odluči da li hoće budućnost sa Turskom ili bez nje“, rekao je premijer, preneo je AFP.\nOn je pozvao lidere EU da se usprotive toj rezoluciji, za koju je rekao da predstavlja „manjak vizije“.\nEvropski parlament usvojio je danas rezoluciju o zamrzavanju pregovora sa Turskom o članstvu u EU, a moglo bi se reći da je to samo kulminacija odnosa između Unije i Turske, koji su znatno uzdrmani zbog različitih pogleda na izbegličku krizu, ali i julskog pokušaja puča u toj zemlji, zaključila je francuska agencija.\npregovori, EU, Binali Jildirim, Turska


Krovna organizacija mladih Srbije podržala proteste protiv diktature | Autonomija\nKrovna organizacija mladih Srbije podržala proteste protiv diktature\nProtest je kritika postojećeg stanja, odluka, vrednosti i načina na koji se oni manifestuju u društvu\nKrovna organizacija mladih Srbije (KOMS) podržala je danas proteste „Protiv diktature“ i mlade koji na tim skupovima u više gradova Srbije dostojanstveno i bez nasilja iskazuju svoje stavove i time doprinose izgradnji demokratskog društva.\nUključivanje mladih u procese donošenja odluka je od nemerljive važnosti, jer se na taj način osigurava kvalitetan odgovor na njihove potrebe, navodi se u saopštenju.\nProtest je kritika postojećeg stanja, odluka, vrednosti i načina na koji se oni manifestuju u društvu. On je poruka celokupnom društvu u Srbiji da mladi imaju šta da kažu, ali da se njihov glas, do sada, u dovoljnoj meri nije uzimao u obzir, navodi KOMS.\nKrovna organizacija mladih Srbije izrazila je nadu da će kroz protest učvrstiti vrednosti otvorenosti, demokratičnosti, nenasilja, tolerancije, transparentnosti i solidarnosti na kojima treba da se gradi društvo, i pozvala je mlade i druge učesnike protesta da vode računa o svojoj i tuđoj bezbednosti u ovim dešavanjima.\n„Mladi su sadašnjost i budućnost našeg društva i pokretačka snaga razvoja, i zato je jedino odgovorno saslušati te glasove, podržati inicijative i pokušati da partnerskim putem pronađemo rešenja. Mladi su heterogena grupa sa najrazličitijim potrebama i složenim problemima, čijem rešavanju treba pristupiti sistemski i kroz saradnju“, navodi se u saopštenju.\nKOMS je pozvao donosioce odluka da otvore svoja vrata mladima, unaprede dijalog i diskutuju o uzrocima protesta, kao i o kreiranju mehanizama koji će omogućiti aktivnije uključivanje mladih iz svih delova Srbije.\nOni su pozvali i ostale relevantne aktere u društvu, pre svega medije, da na objektivan način izveštavaju o mladima, uvažavajući njihove stavove i potrebe, navodeći da nedovoljna zastupljenost mladih u medijima i neodgovorno izveštavanje o njihovim kritikama, stvara distancu i ograničava delovanje mladih.\nPrema njihovim rečima, dve trećine mladih smatra da ne postoji objektivno predstavljanje mladih u medijima, kao i da nedostaje medijskog prostora za komuniciranje stavova mladih Srbije, čime se dugoročno doprinosi njihovom obeshrabrivanju za dalje učešće u društvenom životu“, navodi se u saopštenju.


Radio TV Stara Pazova - URANAK NA DUNAVU\nURANAK NA DUNAVU\nPovodom Svetog Vasilija Ostroškog, slave Novih Banovaca, stotinjak penzionera iz ovog mesta okupilo se tradicionalno u subotu ujutro rano na obali Dunava. Već u pet sati na Dunavu su bili članovi rukovodstva, a oko šest sati počeli su da pristižu i penzioneri na tradicionalni uranak, koji se po rečima Ljiljane Jazić, predsednice Mesne organizacije penzionera organizuje više od deset godina.\nOdmah ujutro posluženi su kafom, a nešto kasnije i doručkom, a oko devet sati organizovana su i sportska takmičenja. Na takmičenju u bacanju kamena s ramena i u skoku u dalj iz mesta najuspešnija je bila Dara Jaguzović, a među muškarcima Bora Kamber. Ekipa Anđe Ostojić pobedila je u nadvlačenju konopca, a među muškarcima trijumfovala je ekipa Slobodana Stoisavljevića. Danica Bulajić dobila je diplome kao najstarija i najlepša penzionerka, Bogdan Berberović kao najstariji penzioner, a za najlepšeg penzionera proglašen je Bora Kamber. Uranku je prisustvovao i Radomir Pavlović, zamenik predsednika Mesne zajednice Novi Banovci koji je rekao da će mesna zajednica i dalje pomagati ovakve aktivnosti penzionera, ali i drugih organizacija u Novim Banovcima. Inače, mesna zajednica je sa 15 hiljada dinara pomogla uranak penzionera.\nFotografija: Dara Jaguzović i Bora Kamber (M.Mijatović)


Tokom praznika brže preko manjih graničnih prelaza\nS obzirom na činjenicu da se katolički i pravoslavni Uskrs ove godine praznuju u razmaku od nedelju dana, 21. i 28. aprila, a na njih se potom nadovezuju prvomajski praznici, već od danas se očekuje povećan broj putnika koji dolaze ili samo prolaze kroz Srbiju.\nTakve okolnosti su dobro poznate carinskoj službi Srbije. Zato se ona svake godine unapred priprema i pojačava aktivnosti na graničnim prelazima u nastojanju da se promet putnika u prazničnom periodu maksimalno ubrza.\nBez obzira na blagovremeno preduzimanje svih mera, povremeni zastoji ipak neće moći u potpunosti da se izbegnu. Na put će, naime, istovremeno krenuti kako naši, tako i strani državljani na privremenom radu u inostranstvu.\n“Kako biste sebe poštedeli nepotrebnog čekanja savetujemo da se pre putovanja dobro informišete. Informacije o stanju na frekventnijim prelazima Uprava carina svakodnevno dostavlja javnosti ali i Auto moto savezu Srbije. Na sajtu AMSS dostupan je i video prikaz stanja kako na ulazu, tako i na izlazu iz zemlje”, saopštavaju iz Uprave carina.\nRadni dani uvek bolji izbor od vikenda\nZa putovanje su radni dani uvek bolji izbor od vikenda. Preporuka je i da se u vreme praznika izbegavaju veliki, uvek opterećeni prelazi. Mada će na Horgošu biti otvorene sve raspoložive trake (šest za putnički i jedna za autobuski saobraćaj), a smene pojačane dodatnim brojem službenika, bolje je uputiti se ka manjim prelazima. To su Kelebija, Đala, Bački Vinogradi ili Bajmok. Alternativa uvek opterećenim Batrovcima su Šid i Ljuba. Za Preševo je to granični prelaz Prohor Pčinjski.\nPutnici koji se u vreme praznika budu uputili ka Crnoj Gori preko prelaza Gostun biće svedoci radova na rekonstrukciji tog prelaza koji su nedavno počeli. Ti radovi, međutim, ne ometaju uobičajan protok putnika i robe.\n“Savetujemo putnike da prilikom ulaska u Srbiju carinicima prijave sve što sa sobom nose, a nije lični prtljag i vrednije je od 100 evra. Na svu robu iznad ovog limita se plaćaju uvozne dažbine. Propisi u vezi sa unosom gotovog novca nisu se menjali. To znači da svaku sumu veću od 10.000 evra treba prijaviti kako na izlazu, tako i na ulazu u zemlju”, navodi Uprava carina.\nTagovigranični prelazi gužve hronika Uprava carina\nTradicionalna “Pitijada” biće održana u četvrtak u Banatskom Despotovcu\nZrenjaninska policija uhapsila osumnjičenog za dilovanje marihuane


Blizance, Vagu i Vodoliju čeka najgori kraj januara | Luftika\nPojedinim znacima Zodijaka astrološke prilike baš i neće ići na ruku u drugoj polovini januara.\nBiće to pakleni period za tri horoskopska znaka, pa će ovu poslednju nedelju kojom vlada Jarac posebno da pamte.\nKada Sunce uđe u znak Vodolije krajem nedelje stvari će postati malo lakše i lepše. Evo ko i kako treba da se pripremi za turbulentan kraj januara.\nBlizanci – Prolazite kroz period intenzivnih promena\nVaga – Osećate se ranjivo i emotivno\noznakeastro blizanci blizanci osobine horoskop istina o horoskopskim znacima karakteristike horoskopskih znakova osobine horoskopskih znakova osobine horoskopskog znaka vaga vaga osobine vodolija vodolija osobine


Zbog paprene kazne gigantu skočile akcije: Planiraju da se šire, Peking zabrinut - Biznis Telegraf.rs\n12/04/21 | 15:04\nKineske tehnološke firme, uglavnom oslobođenje raznih opterećenja, izrasle su u divove, a Alibaba je jedan od njih\nAkcije kineskog diva Alibaba porasle su 6 odsto na trgovanju u SAD, pre zvaničnog otvaranja Volstrita, nakon što su kineski regulatori izrekli kompaniji novčanu kaznu od 2,8 milijardi dolara, zbog monopola.\nAlibabine deonice, koje kotiraju na berzi u Hongkongu, završile su današnje trgovanje na tom tržištu s dobitkom od 6,5 procenata, prenosi CNBC. Kineski regulatori su u decembru 2020. pokrenuli antimonopolsku istragu protiv Alibabe, s fokusom na praksu kojom su trgovci bili uslovljavani da svoje proizvode nude samo na jednoj od postojeće dve platforme za e-trgovinu u zemlji, a ne na obe.\nKineska državna uprava za tržišnu regulativu (SAMR) saopštila je u subotu da ova praksa "guši" konkurenciju na kineskom maloprodajnom tržištu, na kojem je e-trgovina inače u drastičnom porastu. Takođe se navodi da takva praksa "narušava poslovanje trgovaca na platformama za e-trgovinu i legitimna prava i interese potrošača".\nGeneralni direktor Alibabe, Danijel Džang, izjavio je da ne očekuje materijalni uticaj na kompaniju od promene aranžmana o ekskluzivnosti. Istakao je i da će kineski gigant uvesti nove mere, kako bi smanjio barijere i troškove preduzeća i trgovaca za ulazak na njihovu prodajnu platformu.\nKompanija pored toga planira da nastavi širenje na manje kineske gradove i ruralna područja, naveo je Džang. Kineske tehnološke firme, uglavnom oslobođenje raznih opterećenja, izrasle su u gigante, a Peking sve više zabrinjava snaga tih kompanija, dodaje CNBC.


Agencija za statistiku BiH, kao glavni nosilac, diseminator i koordinator sistema službene statistike Bosne i Hercegovine, odlučila Vam je predstaviti „Strategiju razvoja Statistike BiH 2020“, u okviru koje su, u skladu s dugoročnim ciljevima, redefinisane misija, vizija i vrijednosti Agencije za statistiku Bosne i Hercegovine.\nJedna od najvažnijih uloga Strategije razvoja Statistike BiH je uspostava jake veze između identiteta Agencije za statistiku Bosne i Hercegovine i usluga koje pružamo. Kako bi zadržali povjerenje u identitet naše institucije i ojačali ga, osim odgovornosti povjerenih pravnim okvirom, bilo je potrebno redefinisati našu misiju, buduću viziju i vrijednosti statistike.\nOd osnivanja do danas strateški cilj u razvoju statistike u Bosni i Hercegovini, bio je harmonizacija sistema statistike u BiH s međunarodnim standardima. U narednom periodu, do 2020. godine, naši strateški ciljevi zasnivaju se na unapređenju zadovoljenja potreba korisnika usluga zvanične statistike.\nRazvoj statističkog sistema je složen proces koji zahtijeva kontinuiran dijalog, s korisnicima statističkih podataka, izvještajnim jedinicama i drugim nosiocima aktivnosti zvanične statistike, uz stalno praćenje i primjenu međunarodnih standarda. Posebna briga u tom procesu odnosi se na osiguravanje i održavanje odgovarajućih ljudskih i materijalnih resursa.\nU okviru Plana provedbe Sporazuma o stabilizaciji i pridruživanju (SSP) između Bosne i Hercegovine i Evropske unije, utvrđena je obaveza statističkog sistema BiH da izvrši usklađivanje službene statistike BiH sa statistikom EU. Kontinuirano usklađivanje sistema statistike u BiH s međunarodnim standardima i razvojem zvanične statistike u BiH rezultiralo je ispunjenjem programskih zadataka i ciljeva u proteklom periodu koji obuhvata dva srednjoročna statistička programa 2005 - 2008. i 2009 - 2012.\nPotvrdili su to i članovi Eurostatove misije (Adapted Global Assessment - AGA) koja je, na osnovu zahtjeva Agencije za statistiku BiH, radila 2011. godine opću procjenu državnog statističkog sistema Bosne i Hercegovine s ciljem da se procijeni nivo usklađenosti s evropskim standardima, uključujući „Fundamentalna načela službene statistike UN“, „Kodeks prakse evropske statistike“, te Eurostatov „Kompendijum statističkih zahtjeva“. AGA je potvrdila napredak u razvoju zvanične statistike i podržala dalje usklađivanje statističkog sistema s međunarodnim preporukama, standardima i najboljim praksama. Na osnovu postignutih rezultata u proteklom periodu, preporuka AGA misije i novih strateških ciljeva, urađen je i odobren treći Statistički program 2013 - 2016.\nMenadžment tri statističke institucije u BiH pokrenuo je inicijativu i izradio 2013. godine i „Strategiju razvoja statistike BiH 2020“. U izradi dokumenta uvaženi su stavovi svih zainteresovanih strana, odnosno korisnika statističkih podataka, davalaca podataka, vlasnika administrativnih izvora i ostalih proizvođača statističkih podataka.\n„Strategija razvoja Statistike BiH 2020“ određena je misijom, vizijom, vrijednostima, strateškim oblastima i ciljevima. Planirani razvoj procijenjen je na osnovu potreba domaćih i međunarodnih korisnika statističkih podataka, ali i zadataka koje pred statistiku postavlja očekivano pridruživanje Evropskoj uniji. Razvoj koji je planiran ovom Strategijom neophodan je i moguć, a njegova realizacija zavisi i od osiguravanja potrebnih ljudskih, finansijskih resursa i pomoći međunarodnih institucija.\nOktobar, 2014. godine


GRUPA MLADIH IZ VANKUVERA UPUTILA APEL Želimo da glasamo, ali konzulat neće da otvori glasačko mesto\nPoslali apel sugrađanima da se registruju\n10.03.2017. 17:20h 10.05.2017. 03:54h\nVANKUVER - Grupa mladih državljana Srbije koja živi u Vankuveru izjavila je danas da je onemogućena da glasa na predsedničkim izborima u Srbiji 2. aprila, jer konzularno predstavništvo neće otvoriti biračko mesto u tom gradu u Kanadi.\nZbog problema sa glasačkim mestom osnovali su i stranicu na društvenoj mreži Fejsbuk "Glasanje u Vankuveru Predsednički izbori u Srbiji 2017" i poslali apel svojim sugrađanima, da bi prikupili najmanje 100 ljudi i prema zakonskim propisima ostvarili uslove za otvaranje biračkog mesta.\nOni su kazali da su na dan raspisivanja izbora kontaktirali počasnog konzula Petera Vladikovica u Vankuveru, koji im je pisano odgovorio da neće biti otvaranja glasačkog mesta u tom gradu.\nEkipa mladih zatim je odgovor zatražila i od srpske ambasade u Otavi, odakle im je pre nekoliko dana obećano da će se zakon poštovati i da će biračko mesto biti otvoreno ako se za glasanje u Vankuveru prijavi 100 ljudi. Iz ambasade su dodali da je "prvobitna tvrdnja vankuverskog konzula bila potpuno subjektivna, a ne zvaničan stav ambasade".\nGrupa mladih studenata koja je osnovala stranicu, nedavno se odselila iz Srbije, pa su apelovali na svoju državu da pokuša svim sredstvima da reši probleme koji onemogućavaju državljane Srbije da ostvare svoje pravo i obavezu da učestvuju u demokr atskim procesima.


Iva Taiber nova direktorka komunikacija i marketinga kompanije Nestle za Adriatic region - Marketing Mreža\nIva Taiber nova direktorka komunikacija i marketinga kompanije Nestle za Adriatic region\nIva Taiber imenovana je za novu direktorku Komunikacija i usluga marketinga, kao i za članicu Upravljačkog tima kompanije Nestle za Adriatic region, saopštila je ova kompanija.\nNakon što je diplomirala na Odseku ekonomije i lingvistike Univerziteta u Mančesteru, Iva Taiber započela je uspešnu karijeru u industriji robe široke potrošnje koja traje punih 20 godina. Dodatno, poseduje EMBA diplomu zajedničke poslovne škole „Ecole des Ponts ParisTech“ (ENCP) i Univerziteta u Edinburgu.\nKompaniji Nestle se pridružila 2002. godine, a u proteklih 14 godina obavljala je brojne ključne funkcije u kompaniji. Tako je svoje profesionalno iskustvo sticala u zemlji i inostranstvu, u okviru odeljenja „Nestle Professional“, a potom „Nestle Purina“, kao rukovodilac za Hrvatsku, Sloveniju i Bosnu i Hercegovinu, do prelaska na novu funkciju.\nIva Taiber u tim Komunikacija i usluga marketinga, koji čine brojni stručnjaci iz područja odnosa s javnošću, zakupa medija i digitalnih komunikacija, istraživanja tržišta, nutricionizma i odnosa s potrošačima, donosi širok spektar poslovnih znanja koji će dodatno doprineti razvoju tima i postizanju ključnih ciljeva kompanije.


Izlaganje predsjednika Đukanovića na plenarnom zasijedanju Evropskog parlamenta\n(Izlaganje na plenarnom zasijedanju Evropskog parlamenta, 02.10.2018. Strazbur)\nUčinili ste mi veliku čast pozivom da se u svojstvu predsjednika Crne Gore, jedne od najmlađih, i najmanjih evropskih država, obratim ovom najvišem domu evropske politike. Hvala vam za mogućnost da vas upoznam o dostignućima i planovima Crne Gore, zemlje lidera u pregovaračkom procesu sa EU, koja se nakon obnove nezavisnosti na demokratskom referendumu 2006. odlučno, stabilno i dinamično približava svom strateškom nacionalnom cilju: punoj pripadnosti sistemu vrijednosti savremene Evrope. Takođe, da iznesem i naš pogled na budućnost Zapadnog Balkana i Evropske unije. Ovaj poziv želim da razumijem kao još jednu potvrdu posvećenosti i podrške Evropskog parlamenta ne samo europerspektivi Crne Gore, već i integraciji regiona, i politici proširenja Evropske unije.\nSa moralnim i političkim kapitalom ex-yu republike na čijoj teritoriji '90-tih nije bilo rata, razvijamo građansko društvo multietničkog i multikonfesionalnog sklada, bez otvorenih pitanja sa susjedima, što potvrđuju i ratifikovani sporazumi o granici sa BiH i Kosovom, prvi te vrste među državama nastalim na jugoslovenskom prostoru. Uprkos naslijeđenom statusu jedne od najnerazvijenijih jugoslovenskih republika, crnogorska ekonomija je danas vodeća na Zapadnom Balkanu. U prošloj godini zabilježen je realni rast BDP od 4,7%, što je među najvišim stopama rasta u Evropi. Na još višem nivou je i rast u prvoj polovini 2018. U čitavom periodu nakon referenduma o nezavisnosti ostvarena je prosječna godišnja stopa realnog rasta ekonomije od preko 3%. Time je unaprijeđen životni standard stanovnika, koji je sada na najvišem nivou u regionu. Sa 34% prosjeka EU prije 12 godina došli smo u 2017. do 46%. Sve druge balkanske zemlje su ispod 40%, a neke nažalost i ispod 30%. BDP je od 2006. do kraja prošle godine nominalno povećan za 100%.\nDva su krupna uzroka koja podrivaju doskorašnji reformski, proevropski zamah država Zapadnog Balkana. Disonantni tonovi sa raznih evropskih adresa oko izvjesnosti i tempa evropskog proširenja. I drugo, neriješeni problemi i otvorena pitanja u regionu još iz vremena jugoslovenske krize. Mislim na nedovršena rješenja za probleme u odnosima između Srbije i Kosova, u Makedoniji i u Bosni i Hercegovini. Ova dva uzroka su veoma međuzavisna. Konfuzija i neizvjesnost na evropskim adresama hrane iluzije još uvijek poletnih aktera retrogradne politike u našem regionu, koji i dalje sanjaju prekompoziciju regiona, velikodržavne tvorevine i neumorno traže podršku tim idejama na nekoj važnoj međunarodnoj adresi. Računajući na kratko pamćenje međunarodne zajednice i njenu nedovoljnu posvećenost usljed zaokupljenosti svojim važnijim problemima. Zato se ponekad učini da su danas glasniji destruktivni tonovi '90-tih nego što su bili tokom posljednje dvije decenije. Stoga vjerujem da će izvjesna i dogledna evropska perspektiva regiona nagoviještena na Samitu u Sofiji i u posljednjem govoru predsjednika Evropske komisije Žan Klod Junkera u ovom visokom domu značiti dodatni vjetar u jedra proevropskim elitama i svim progresivnim snagama koje istrajavaju na kursu integracija.\nVeoma dobro razumijemo potrebe EU da otkloni uzroke kriza kroz koje prolazi i obavi proces unutrašnje konsolidacije. Ali ne mislimo da je odgovor na te probleme zaustavljanje ili ozbiljnije usporavanje misionarskog projekta ujedinjenja Evrope. Naprotiv, vjerujem da je puno ujedinjenje najvažniji dio odgovora na sve probleme kroz koje EU prolazi.\nSve kroz šta je savremena Crna Gora prošla u najdubljem je saglasju sa suštinskim vrijednostima na kojima je nastala i traje Evropska unija. Od očuvanja mira i multietničkog sklada '90-tih do referenduma o nezavisnosti održanog po najvišim evropskim standardima, i najzad do odlučnog i uspješnog otpora brutalnoj agresiji koja je 2016. imala za cilj da oduzme slobodu Crnoj Gori i odvrati je od evropskog i evroatlantskog puta razvoja.


MISKIĆ: Građane Cazina uskoro očekuje još jedno povećanje cijene vode (VIDEO) - mojusk.ba\nMISKIĆ: Građane Cazina uskoro očekuje još jedno povećanje cijene vode (VIDEO)\nPovodom posljednje sjednice Gradskog vijeća Cazina na kojoj je s 16 ruku za, prošla odluka o povećanju cijene vode u Gradu Cazinu, press konferenciju je održao Općinski odbor SDA Cazina.\nVijećnik Husnija Miskić je na ovoj press konferenciji istakao da 2012. godine kada je bio nekadašnji menadžment JKP Vodovod, kada su troškovi struje u ovom preduzeću bili oko 700 000 KM kao što je i danas, kada je cijena vode bila 1 KM po kubnom metru, a cijena otpadnih voda po 20 kf po kubnom metru\ni sa mjernim mjestom od 2 KM, JKP Vodovod Cazin je imao dobit od 175 000 KM. Već naredne godine, nakon promjene Menadžmenta ove firme, došlo do povećanja cijene vode, mjernog mjesta i otpadnih voda, a ovo preduzeće je na to sve imalo gubitak od 178 000 KM, te se konstantno iz godine u godinu povećavao. Već 20114. godine, gubitak je iznosio oko 300 000 KM, da bi na kraju 2016. godine akumulirani gubitak iznosio preko 2 miliona KM.\nPrema riječima vijećnika Miskića, ovo je prva tačka zbog koje nema opravdanosti povećanja cijene vode, jer ako sa nižim cijenama vode, otpadnih voda, te mjernog mjesta može se imati dobitak, a povećanjima cijene gubitak, razlog može samo biti u Menadžmentu.\nTakođe, vijećnik Miskić je upozorio građane na usvojenu oduku na Općinskom vijeću 2013. godine, da će cijena vode u naredne dvije godine skočiti na 1,50 KM bez PDV-a, cijena kubnog metra otpadnih voda ide na 90 kf bez PDV-a, te se nada da će cijena mjernog mjesta ostati na 4 KM.\nRođendan u bolesničkoj postelji/ Bolesna Belma očekuje našu ponoć


PDP ponovo traži odgovor: Koliko RTRS plaća Đakovića i Lazanskog? – Fokus.ba\nPDP ponovo traži odgovor: Koliko RTRS plaća Đakovića i Lazanskog?\nKlub poslanika Partije demokratskog progresa u Narodnoj skupštini Republike Srpske dobio je tumačenje od Agencije za zaštitu ličnih podataka BiH po kojem je Radio-televizija Republike Srpske obavezna da narodnim poslanicima dostavi podatke o visini novčanih naknada koja se isplaćuju fizičkim licima po osnovu angažovanja na Javnom servisu RTRS, saopšteno je iz te stranke.\nPošto RTRS odbija da saopšti tražene podatke, Klub PDP u Narodnoj skupštini Republike Srpske ponovo je danas uputio pitanje Ministarstvu saobraćaja i veza u vezi angažmana Miroslava Lazanskog i Mata Đakoviđa u JS RTRS.\n“Pod kojim uslovima (finansijskim i nefinansijskim) Miroslav Lazanski i Mato Đaković učestvuju u kreiranju programskog sadržaja RTRS? Koliko im je pojedinačno do sada novca isplaćeno? Molimo vas da nam dostavite sve uplate, uključujući i putne troškove”, navodi se u pisanom pitanju resornom ministarstvu vlade Republike Srpske.\nPDP podsjeća da je njihov Klub poslanika zatražio na 12 sjednici, održanoj 17. maja prošle godine odgovor od Ministarstva saobraćaja i veza Republike Srpske na pitanje koje se odnosi, između ostalog, i na iznos primanja Miroslava Lazanskog na Radio-televiziji Republike Srpske.\n“U odgovoru koji smo tada dobili iz ministarstva navodi se da „autorska naknada po osnovu Autorskog ugovora predstavlja lično primanje autora, odnosno lični podatak, i da u tom smislu JP Radio-televizija Republike Srpske nije ovlaštena da trećoj strani otkrije lične podatke, a u skladu sa članom 17. zakona o zaštiti ličnih podataka BiH“, kaže se u saopštenju PDP.\nDalje se navodi da su, s obzirom da se radi o Javnom servisu Republike Srpske i da javnost ima pravo da bude informisana o svim isplatama iz javnih prihoda i da, u tom slučaju, bilo čiji ugovor ne može da bude sakriven od očiju javnosti, pa tako i ugovori na Radio-televiziji Republike Srpske, zatražili tumačenje od direktora Agencije za zaštitu ličnih podataka BiH.\nU saopštenju PDP naglašava da su se tim povodom, nakon odgovora RTRS i resornog ministarsta, obratili Agenciji za zaštitu ličnih podataka koja je dala mišljenje da “poslanici u Narodnoj skupštini Republike Srpske imaju zakonit interes da u svrhu vršenja kontrole korištenja novčanih sredstava iz javnih prihoda traže i dobiju podatke o visini novčanih naknada koje se isplaćuju fizičkim licima po osnovu angažovanja u RTRS”.


Nakon 13 godina evropske utakmice na Stadionu Grbavica – FK Željezničar\nNakon 13 godina evropske utakmice na Stadionu Grbavica\nNakon jučerašnje pobjede u Bijeljini, FK Željezničar je ispunio primarni cilj zacrtan za ovu sezonu, a to je plasman u evropska takmičenja. Željezničar, kao lider na tabeli, trenutno ima 16 bodova prednosti u odnosu na četvrtoplasirani Radnik, pa je pet kola prije kraja prvenstva, nastup u pretkolu Evropske lige i matematički osiguran. To znači da ćemo ovog ljeta konačno na našoj obnovljenoj Grbavici gledati gostovanja evropskih timova.\nZadnju evropsku utakmicu u Dolini ćupova, Željezničar je odigrao prije 13 godina, 12. augusta 2004. godine kada smo od bugarskog Litexa poraženi sa 1:2. Poslije toga, sve utakmice u Evropskoj ligi i Ligi prvaka smo kao domaćin igrali na Stadionu Koševo. Podsjećamo, nakon prošlogodišnje akcije “Kupi stolicu za evropsku Grbavicu” u kojoj su navijači direktno učestvovali u obnovi, Stadion Grbavica je ispunio kriterije za UEFA kategoriju 2, pa će san navijača o igranju međunarodnih utakmica na jedinom pravom domaćem terenu, konačno postati stvarnost.\nPodsjećamo navijače da do 30. aprila još uvijek postoji mogućnost kupovine desetogodišnjih ulaznica za novu istočnu tribinu. Kupovinom jedinstvenih desetogodišnjih ulaznica navijači sebi mogu obezbijediti gledanje svih prvenstvenih, kup i evropskih utakmica FK Željezničar do 2027. godine.\nNakon što je obezbijeđena Evropa, Željezničar ostaje u igri za oba trofeja, a već u srijedu nas očekuje revanš polufinala Kupa BiH protiv Širokog Brijega, u kojem nam za plasman u finale treba pobjeda od dva gola razlike. Za duel protiv Širokobriježana bit će otvorene sve tribine Stadiona Grbavica, a cijene karata za južnu, sjevernu i istočnu tribinu su 5 KM. Ulaznice za zapadnu tribinu koštaju uobičajenih 20 i 25 KM.\nNa Grbavicu skupa, po finale Kupa!


Ministar policije Srbije u Azerbejdžanu nakon afere sa oružjem\nMinistar policije Srbije Nebojša Stefanović boravi u utorak (11. avgsta) u poseti Azerbejdžanu, gde će se sastati sa zvaničnicima te države, preneli su mediji u Bakuu.\nStefanović se sastao sa sekretarom Saveta bezbednosti Ramilom Usubovom (Ramil Usubov), pomoćnikom predsednika Azerbejdžana.\nZvanična novinska agencija Azertag izveštava da su strane razgovarale o trenutnom stanju odnosa između Azerbejdžana i Srbije, razmenjivale mišljenja o razvojnim perspektivama bilateralnih političkih i bezbednosnih veza.\n"Strane su izrazile zadovoljstvo bliskom saradnjom Azerbejdžana i Srbije u međunarodnim organizacijama, istakle hitnost podržavanja teritorijalnog integriteta država i nepovredivosti granica", piše u izveštaju.\nPoseta Stefanovića dolazi nakon afere od 19. jula povodom izvoza oružja iz Srbije u Jermeniju, nakon što je azerbejdžanski internet portal Haqqin.az, označen kao blizak vlastima Azerbejdžana, objavio tvrdnje da su minobacači srpske izrade, kao i municija za njih, isporučeni Jermeniji preko Gruzije, a potom upotrebljeni u smrtonosnim sukobima na jermensko-azerbejdžanskoj granici, 12. jula.\nOpozicija traži odgovore o izvozu srpskog oružja u Jermeniju\nLjajić za RSE: Moguće da je sporno oružje u Jermeniju izvezeno pre pet godina\nAmbasador Jermenije za RSE: Saradnja u oblasti vojne industrije nije javna\nTo su dan kasnije potvrdile vlasti u Bakuu koje su iznele optužbe da je Srbija, preko teritorije Gruzije, Jermeniji isporučila minobacače i municiju koji su, kako se tvrdi, korišćeni tokom sukoba koji je 12. jula izbio na azerbejdžansko-jermenskoj granici.\nMinistarstvo spoljnih poslova Azerbejdžana zbog toga je pozvalo na razgovor otpravnicu poslova Ambasade Srbije u toj zemlji Danicu Veinović od koje je, prema rečima zamenika ministra spoljnih poslova Khalafa Khalafova, "zatraženo objašnjenje" i da Srbija istraži ovaj slučaj.\nU međuvremenu se o ovom slučaju oglasilo i ministarstvo spoljnih poslova (MSP) Gruzije, koje je demantovalo navodni tranzit oružja za Jermeniju preko njihove teritorije.\nPredsednik Srbije Aleksandar Vučić, koji se 27. jula oglasio prvi put od otvaranja ove afere, izjavio je da se i jednima i drugima prodaje naoružanje koje proizvodi Srbija, jer je to jedini način da se obezbedi uspešnost domaće namenske industrije.\nVučić je 7. avgusta razgovarao telefonom sa predsednikom Azerbejdžana Ilhamom Alijevom (Ilham Aliyev) u kojem je uputio poziv predsedniku Azerbejdžana da poseti Srbiju.\nU zvaničnom saopštenju objavljenom istog dana na sajtu predsednika Srbije navodi se i da će, da bi poseta bila što bolje pripremljena, Vučić u Baku poslati "svog specijalnog izaslanika".\nStefanović sa ambasadorom Azerbejdžana nakon izvoza srpskog oružja u Jermeniju\nMinistar Stefanović, koji 11. avgusta boravi u Bakuu, razgovarao je 4. avgusta sa ambasadorom Azerbejdžana Eldarom Hasanovim o dosadašnjoj saradnji dve države.\nStefanović je, kako je navedeno u saopštenju tada, naglasio da Srbija podržava teritorijalni integritet Azerbejdžana i izrazio žaljenje povodom smrti 18 pripadnika bezbednosnih snaga Azerbejdžana.


Na pumpama u Srpskoj u narednim danima očekuje se poskupljenje goriva za pet feninga po litru.\nIako povećanje cijene ovog energneta nije preveliko, svaki fening je značajan za potrošače, koji se svakodnevno suočavaju s poskupljenjem skoro svih proizvoda.\nDragan Trišić, predsjednik Grupacije za promet naftom i naftnim derivatima Privredne komore Republike Srpske, za "Nezavisne novine" ističe da je u prethodnom periodu cijena goriva imala konstantan pad.\n"U narednom periodu nas očekuje trend rasta, u prosjeku tri do pet feninga za benzin i dizel", ističe Trišić.\nPrema njegovim riječima, cijene se kreću u prosjeku BMB95 2,21-2,30 Kmpo litru i dizel ED5 2,-2,29 KM po litru, dok je cijena tečnog naftnog gasa (TNG) i dalje 1,49-1,56 KM po litru, zavisno od regije i distributera.\nMilovan Bajić, direktor "Krajina petrola", ističe za "Nezavisne novine" da ulazne cijene goriva konstantno rastu, te da je teško bilo šta predvidjeti što se tiče cijena na njihovim pumpama.\n"Mi još nismo podizali cijene. Vidjećemo šta će se dešavati u narednom periodu na tržištu, ali ako se nastavi trend rasta moraćemo da ih korigujemo", kazao je Bajić.\nDa je izgubilo svaki smisao pričati o stalnom poskupljenju naftnih derivata, kaže i Nikola Grbić, predsjednik Udruženja prevoznika za međunarodni i unutrašnji transport RS.\n"Imali smo mjesec dana mirovanje, a onda nas opet očekuju dodatni udari", ističe Grbić za "Nezavisne novine" i dodaje da državi odgovara da je gorivo skuplje jer je veće ubiranje PDV-a, što donosi i veći budžet u državnim institucijama.\n"Mi smo apelovali, tražili od nadležnih institucija da razgovoramo za dobrobit ove privredne grane, koja je jako bitna. Insistirali smo da se institucije RS, koje uzimaju 1,10 KM od jednog litra goriva, odreknu dijela ili akciza ili dodatnih nameta koje mi imamo, a na dobrobit prevoznika", rekao je Grbić.\nS bezinskih pumpi u Srpskoj kažu da je već došlo do poskupljenja, ali da se još više cijene mogu očekivati i u narednim danima.\n"Cijena dizela u porastu je za pet feninga i sada iznosi 2,15 KM, dok je benzin u proteklim danima skuplji za šest-sedam feninga i košta 2,28 KM po litiru", kazali su s jedne benzinske pumpe u Bijeljini.\nI u Banjaluci je došlo do porasta cijena, pa tako pumpaši ističu da su za pet feninga skuplji i dizel i benzin, te da su neke najave da će i u narednim danima doći do dodatnog skoka.\n"Dizel košta 2,41 KM, benzin 2,44, a plin 1,51", rekli su s ove banjalučke pumpe.\nDa je svako poskupljenje goriva veliki udar na potrošače, rekla je za "Nezavisne novine" Nedeljka Neška Ilić, izvršna direktorica Udruženja građana "Oaza" Trebinje.\n"Nije to samo što raste cijena goriva, koje je već preskupo, već i svi ostali proizvodi konstantno bilježe trend rasta", kazala je Ilićeva za "Nezavisne novine".


Vinko Marinović: Očekujem težak meč protiv Mladosti – Haber.ba\nVinko Marinović: Očekujem težak meč protiv Mladosti\nFudbalski klub Sarajevo sutra na stadionu “Asim Ferhatović Hase” u okviru 13. kola Premijer lige BiH dočekuje ekipu Mladosti.\nVinko Marinović - Vijesti.ba\nSarajevo će u tom meču pokušati nastaviti niz bez poraza u domaćem prvenstvu, te upisati nove bodove kojima bi se ekipa sa “Koševa” učvrstila na liderkoj poziciji Premijer lige BiH.\n– Nakon meča protiv Krupe nismo imali mnogo vremena da se pripremimo za naredni meč koji će sigurno biti težak kao i svi ostali mečevi. Ipak, dat ćemo sve od sebe da se na najbolji način pripremimo za Mladost i nastavimo s dobrim igrama kao u proteklom periodu – izjavio je Marinović.\nUtakmica Sarajevo – Mladost će biti odigrana od 17.00 sati, prenosi “Fena”.\nTeme:FK Mladost, FK Sarajevo, Premijer liga BiH, Vinko Marinović


Politika: Vlast krije kako troši novac i upravlja preduzećima - BalkaniYUm.TV '); } //]]>\nVlast krije kako troši novac i upravlja preduzećima\nVlast i dalje krije informacije o raspolaganju javnim novcem i velikim javnim resursima, mada ima pomaka na bolje, ocenio je danas poverenik za informacije od javnog značaja Rodoljub Šabić u javnom pismu upućenom novinarima.\nU čestitki povodom Svetskog dana slobode medija poverenik Šabić izjavio je da vlast ima obavezu da javnosti pruža mnogo više informacija na najpogodniji način i poručio da proklamovani principi javnosti njenog rada ne smeju ostajati na nivou "papirnih" proklamacija.\n"Da bi mediji i novinari mogli da ostvaruju svoju, za demokratsko društvo izuzetno važnu funkciju, veoma je bitno da predstavnici vlasti i preduzeća koja su u javnom vlasništvu, na pravi način izvršavaju svoje obaveze prema javnosti", istakao je Šabić.\nPrema njegovim rečima, u tom pogledu ima pomaka na bolje, ali još uvek i veoma mnogo problema, zbog čega je neophodno da se konačno, na pravi način aktiviraju zakonski mehanizmi odgovornosti za kršenje zakonom utvrdjenih prava javnosti.\n"Sve aktivnosti vlasti, posebno raspolaganje javnim novcem i velikim javnim resursima, su legitiman predmet interesovanja i analize od strane novinara i medija. I izuzetno je važno da se mediji njima bave na osnovu pouzdanih i kompletnih informacija, odnosno dokumenata", naveo je Šabić.\nProklamovani principi javnosti rada vlasti moraju se ostvarivati u stvarnosti, ne smeju ostajati na nivou "papirnih proklamacija, dodao je Šabić.\nOni obavezuju vlast da javnosti pruža mnogo više informacija na najpogodniji način, dakle ne samo na zahatev, već pre svega proaktivno, javnim prezentiranjem dokumenata i baza podataka na Internetu, naglasio je Šabić.\nŠabić je, u pismima upućenim predsednicima Udruženja novinara Srbije (UNS), Nezavisnog udruženja novinara Srbije (NUNS) i Nezavisnog društva novinara Vojvodine (NDNV), potvrdio spremnost i obavezu da im pomogne u ostvarivanju njihove važne društvene funkcije.\n"Veliku, nespornu obavezu države mora da predstavlja i obezbedjenje lične bezbednosti novinara, što bez sumnje uključuje i dužnost države da kazni one koji tu bezbednost ugroze", kazao je Šabić.


LŠ: Tijana nedovoljna svetskom šampionu - Sportklub\nLŠ: Tijana nedovoljna svetskom šampionu\nVesti odbojka Autor:Jelena Trajković23. mar. 201722:07 > 22:09\nOdbojkašice Fenerbahčea i Vakifbanka ostvarile su pobede na gostovanjima u prvim utakmicama plej-of šest faze Lige šampiona. Fenerbahče je sa 3:2 slavio protiv Ezačibašija, dok je Vakifbank pobedio Volero u Cirihu rezultatom 3:1.\nU duelu sa svetskim šampionom, Fenerbahče je slavio sa 16:25, 25:22, 25:19, 21:25, 15:12, posle dva sata i sedam minuta igre.\nIpak, to ne znači da je Fener završio posao pred revanš, koji je na programu za dve nedelje, pošto će Ezačibaši u slučaju pobede sa najviše jednim izgubljenim setom proći dalje.\nPo propozicijama CEV, za pobede od 3:0 i 3:1 dobijaju se tri boda, a ukoliko je rezultat 3:2, pobednik dobija dva boda, a poraženi jedan bod. Ukoliko obe ekipe posle dve utakmice imaju isti broj bodova, konačnog pobednika će odlučiti “zlatni set” (do 15 poena), koji će se odigrati odmah po završetku druge utakmice.\nFenerbahče su do trijumfa predvodile Jeon-Koung i Natalija Silio Pdereira sa po 22 poena. Na drugoj strani, sjajna je bila srpska odbojkašica Tijana Bošković sa 24 poena.\nVakifbank je protiv Volera slavio posle preokreta, sa 15:25, 25:20, 20:17, 25:21 po setovima. Taj meč je trajao 101 minut.\nNajbolja u trijumfu turskog kluba bila je Loneke Sloetjes sa 26 poena, dok je srpska odbojkašica Milena Rašić upisala devet poena. U poraženom timu, koji sa klupe vodi Zoran Terzić, Olesija Rihlijuk je upisala 24 poena, dok je Bojana Živković utakmicu završila sa osam poena.\nJoš u sredu, Dinamo je pobedio Modenu rezultatom 3:0.\nRevanš mečevi plej-of šest faze na programu su 4. i 5. aprila i moći ćete da ih pratite na kanalima Sport kluba.\nPlasman na završni turnir već je obezbedio italijanski Koneljano, koji će i biti domaćin ‚fajnal fora‘.\nBojana ŽivkovićCEV Champions leagueEczacıbaşı VitrAFenerbahçe volleyMilena RašićTijana BoškovićVakıfbank SCVolero ZürichZoran Terzić


Upravljanje poslovnim sadržajima u sistemu SharePoint - SharePoint\nUpravljanje poslovnim sadržajima u sistemu SharePoint\nSharePoint u sistemu Microsoft 365 SharePoint Server 2013 Enterprise SharePoint Server 2013 Još... Manje\nRačunari olakšavaju organizacijama da prave veliku količinu sadržaja i mnogo različitih vrsta sadržaja. Ljudi žele informacije i prave neverovatan broj načina hvatanja tih informacija, a neki od njih su: dokumenti, e-poruke, radni listovi, dijagrami, prezentacije, video zapisi i Veb stranice.\nAko se ovim sadržajem ne upravlja, može biti teško pronaći ono što vam treba ili pratiti šta se dešava. Upravljanje poslovnim sadržajem (ECM) u SharePoint proizvodima pomaže u tome jer pruža alatke za organizaciju sadržaja i upravljanje njim tokom celog životnog ciklusa sadržaja, od pravljenja do arhiviranja. SharePoint ECM integriše poznate alatke sistema Microsoft Office sa funkcijama za centralno upravljanje i saradnju SharePoint proizvoda i tehnologija.\nECM u SharePoint proizvodima i tehnologijama poboljšava produktivnost i obezbeđuje sledeće funkcije koje vam pomažu u upravljanju kolekcijom dokumenata:\nCentralno upravljanje raznovrsnim sadržajem Uskladištite sadržaj u centralnom spremištu koje pomaže ljudima pronalaženje, deljenje i koristite informacije.\nJednostavan rad sa svojstvima dokumenata Okno sa informacijama o dokumentu omogućava da pregledate i uređujete svojstva dokumenta (metapodatke) direktno u dokumentu.\nGlobalno upravljanje metapodacima Pravljenje skupova i grupa termina za lakšu organizaciju i pronalaženje sadržaja\nJedinstveni dokumenti ID-ovi dokumenata obezbeđuju jedinstveni identifikator za svaki resurs u kolekciji sadržaja...\nUštedite vreme i ponovo koristili postavke Tipovi sadržaja vam omogućavaju da dodelite deljene postavke za određeni tip sadržaja, kao što su rokovnik ili specifikaciju.\nKontrolisanje pristupa informacijama . Jedinstveno definisane dozvole vam mnoštvo alatke da biste kontrolisali pristup informacijama na bilo kom nivou iz jednog dokumenta na samom lokacijom\nUnapređenje obrade dokumenata za saradnju Ugrađeni tokovi posla dokumenata omogućavaju da direktno iz Office programa za računare pokrenete i pratite procese za dokumente, kao i da na njima sarađujete.\nSharePoint proizvodi i tehnologije imaju ugrađenu funkcionalnost za reprodukciju sadržaja digitalnih medija, na primer video i audio zapisa, kao i upravljanje njima. Evo najvećih prednosti ovih mogućnosti:\nDirektna reprodukcija sadržaja medija Video i audio plejeri su ugrađeni u SharePoint proizvode. Video i audio možete direktno da reprodukujete sa portala, lokacije tima ili lokacije za objavljivanje, sa lokacije koju je generisala zajednica i lokacija za učenje i obuku kojima se upravlja.\nKorišćenje optimizovanih biblioteka medija Biblioteke resursa medija u sistemu SharePoint Server optimizovane su za medijski sadržaj. Dostupne su sve korisne funkcije za upravljanje biblioteke dokumenata, na primer metapodaci, tipovi sadržaja i jedinstveni ID-ovi. Pored toga, biblioteke resursa medija nude prikaze sličica za slike i video uz ugrađenu mogućnost reprodukcije pregleda video zapisa.\nIntegrisane mogućnosti upravljanja zapisima u SharePoint proizvodima omogućavaju organizacijama da skladište i štite poslovne zapise u završnoj fazi. Organizacije na poslovne zapise mogu da primene smernice za upravljanje informacijama. To pomaže u smanjenju rizika od sudskog spora jer se obezbeđuje da informacije budu usaglašene sa propisima ili korporativnim poslovnim smernicama.\nPoboljšanje usaglašenosti sa zakonom i propisima Na poslovne zapise primenite smernice za zadržavanje, zaštitu i nadzor informacija da bi se obezbedilo pravilno zadržavanje ovih zapisa. Tragovi nadzora obezbeđuju dokaz za unutrašnje i spoljne nadzornike da su zapisi pravilno zadržani.\nDoprinos obezbeđivanju poslovnih i važnih zapisa Bezbedno spremište pomaže da se zagarantuje skladištenje zapisa su u zaključanom, u završnoj stanju.\nUverite se jednostavnog obelodanjivanja za sudski Uverite se da možete da preuzmete informacije koje su potrebne za pravna otkrivanje ekonomičan način. Postavite specijalno čekanje na određene zapise da biste sprečili razaranje.\nFunkcija „Upravljanje veb sadržajem“ vam omogućava sledeće:\nBrzo i jednostavno pravljenje i objavljivanje sadržaja Koristite poznate alatke za blagovremeno kreiranje i objavljivanje veb sadržaja.\nOdržavanje doslednog izgleda na svim veb lokacijama Napravite odobrene master stranice i rasporede na stranici koji omogućavaju da se brendiranje i navigacija na lokaciji odrede jednom, a da ih posle ponovo koriste autori sadržaja.\nManji troškovi primene i upravljanja za veb lokacije Primenite jednu infrastrukturu sa više slojeva za objavljivanje sadržaja na intranet, ekstranet i internet lokacijama.


KUP AFRIČKIH NACIJA Ben čeka odluku iz Lozane - MaxBet Sport\nKUP AFRIČKIH NACIJA Ben čeka odluku iz Lozane\nMože li napadač Crvene zvezde El Fardu Ben sa njegovim Komorskim Ostrvima da se nađe na završnom turniru Kupa afričkih nacija? Odgovor bi trebalo da bude poznat 22. marta posle ključnog duela sa Kamerunom. Međutim, Fudbalska federacija Komora traži da “Neukrotivi lavovi” budu izbačeni iz kvalifikacija!\nNa meču Hal – Roteram, naša kladionica nudi kvotu 2.70 za igru 1-1.\nAfrička fudbalska federacija je jesenas oduzela Kamerunu organizaciju završnog takmičenja i dodelila je Egiptu. U takvim situacijama, pravila nisu sasvim jasna. Prema jednom od članova, “federacija koja je dobila organizaciju pouče manje od godinu dana pre početka takmičenja, biće kažnjena sa 500.000 dolara i suspenziju u narednom izdanju KAN, ne računajući aktueno izdanje”.\nNa osnovu ove tačke propisa, Fudbalska federacija Komorskih Ostrva žalila se Sudu za sportsku arbitražu u Lozani, tražeći da se državni tim Kameruna izbaci iz kvalifikacija. Ukoliko odluka bude negativna po Komore, Ben i saigrači moraće da pobede 22. marta u Kamerunu. Domaćinu je dovoljan i nerešen rezultat.\nTagovi:El Fardu BenFudbalska reprezentacija KamerunaFudbalska reprezentacija Komorskih OstrvaKup afričkih nacija 2019.\nMarin: Pobeda nad Spartakom bi bila lepa uvertira za put u Atinu\nBen: I dalje smo veliki tim!


Za odbranu Cyber prostora SAD traga za mladim hakerskim talentima Za odbranu Cyber prostora SAD traga za mladim hakerskim talentima – Personal magazin\nRastući broj napada putem Interneta na kompjutere američkog ministarstva obrane naveo je jedan konzorcijum javnih i privatnih organizacija da pokrenu kampanju nazvanu ‘Kibernetski izazov’. Cilj kampanje je dovođenje i do…\nRastući broj napada putem Interneta na kompjutere američkog ministarstva obrane naveo je jedan konzorcijum javnih i privatnih organizacija da pokrenu kampanju nazvanu ‘Kibernetski izazov’. Cilj kampanje je dovođenje i do desetak hiljada mladih u profesiju specijalista za internet sigurnost.\nAlan Paller, stručnjak za sigurnost kompjutera, priseća se kako je lansiranje sovjetskog satelita Sputnjik, 1957., podstaknulo američku vladu da ubrza svoj prilično tromi program svemirske tehnologije. Sada, Paller – koji je jedan od direktora obrazovne kompanije SANS Institute – vodi kampanju da se ista takva energija unese u obranu sajber prostora pred napadima bilo šaljivdžija, lopova ili špijuna.\n“Program Cyber Challenge sprovodi se na nacionalnom nivou slično kao što se dogodilo nakon lansiranja Sputnjika, kada su Sjedinjene Države ustanovile da su zaostale u svemirskim istraživanjima. Sada, zemlja zaostaje u sigurnosti kibernetskog prostora, te se ovim projektom traga za talentima tako da se vratimo na čelno mesto,” kaže Paller.\nUz kampove za obuku, stipendije za školovanje i praksu u odgovarajućim kompanijama, program Cyber Challenge uključuje i tri takmičenja za otkrivanje talenata. Paller kaže da Sjedinjene Države nisu prva zemlja koja konkursima traga za talentima.\n“Kina je, na primer, održavala redovna godišnja takmičenja u svakoj vojnoj oblasti u zemlji zadnjih pet godina. Pobednik u gradu Chengdu, 2005., pokazalo se kasnije, bila je osoba koju je Ministarstvo odbrane otkrilo duboko ukopanom u Pentagonu,” kaže Paller.\nMisli se, naravno, na kompjuterski sistem Pentagona, gde je ‘znatiželjnik’ – da ga tako nazovemo – možda ostvario pristup tajnim informacijama. Potraga za nadarenim mladim Amerikancima sposobnim za sprečavanje takvih kibernetskih napada počela je ove godine takmičenjima u srednjim školama pod nazivom Cyber Patriot. U februaru, osam ekipa sa područja Orlanda, na Floridi, takmičilo se u prvom krugu.\nSandy Schlitt iz neprofitne organizacije Air Force Association, koja je pomogla u organizaciji ovog srednjoškolskog takmičenja, kaže da je čitav događaj bio ispunjen entuzijazmom kakav se inače vidi na čisto drugačijim konkursima: “Uzbuđenje i entuzijazam koji su popratili takmičenje bili su jednaki onome što bi se videlo na školskim utakmicama kada bi redovni tok završio nerešeno i igralo se još pet produžetaka. Bilo je neviđeno uzbudljivo …”\nPripreme za drugi krug takmičenja počinju u septembru. Srednjoškolske ekipe iz čitave zemlje, povezane Internetom, radiće na zaštiti kompjuterske mreže od neovlašćenog upada tokom šest dana. Nakon toga, sledi napad koji vode inžinjeri iz sigurnosne firme Science Application International Corporation. Oni tragaju za slabostima zaštićenog kompjuterskog sistema, a ekipe učenika ih brane.\nSlično takmičenje, nazvano NetWars, odvija se i online, na Internetu, gde se takmičari bore prvo da upadnu u jedan kompjuterski sistem, a potom da spreče druge u takvom upadu i sami održe kontrolu nad probijenom kompjuterskom mrežom.\nPremda se čuju neke primedbe da bi takmičenja možda mogla da stvoriti više kriminalnih hakera nego heroja, organizator Cyber Challengea Alan Paller nema nikakvih nedoumica: “Ako je neko sjajan u hakerisanju onda je, kako sada stvari stoje, jedini način da to i pokaže da čini negativne stvari. Ovaj program je upravo ono što pruža mogućnost za pokazivanje svojih veština a da se pritom čine dobre stvari.”\nDva takmičenja američkog programa Cyber Challenge – NetWars i onaj Ministarstva odbrane, nazvan Cyber Crime Center Challenge – otvorena su i međunarodnim učesnicima. Ako ste zainteresovani, pogledajte internet stranicu: www.sans.org/uscc\nZa odbranu Cyber prostora SAD traga za mladim hakerskim talentima was last modified: August 19th, 2009 by Redakcija\nCyber ChallengeCyber PatriotInternetNetWarsSANS InstituteSputnjik\nNEC predstavio prvi USB 3.0 kontroler


Policija, Ju Nesbe - Domino Magazin\nNaslovna PopArt Knjige Policija, Ju Nesbe\nPolicija, Ju Nesbe\nPočetkom jeseni, odmah po okončanju radnje romana Utvara, jedan penzionisani policajac strada u šumi nadomak Osla od povreda nanetih tvrdim predmetom na mestu zločina koji je svojevremeno istraživao, ali nije uspeo da rasvetli. Policija ne uspeva da uhvati počinioca zbog odsustva bilo kakvih forenzičkih dokaza. S dolaskom zime, radnik na održavanju žičare koja je nekad ranije bila poprište svirepog silovanja i ubistva, pronalazi unakaženo telo drugog policajca, takođe saradnika na istrazi. Tragova je i dalje malo, ali novoimenovani direktor policije u Oslu Mikael Belman formira veliku istražnu grupu ne bi li sprečio dalja stradanja svojih podređenih i pružio javnosti sliku da ulaže sve resurse u rešavanje tih, očigledno povezanih zločina. Kako protiču nedelje i meseci bez rezultata, a u strepnji od narednih zločina, načelnik Odeljenja za krvne delikte Gunar Hagen odlučuje da, uprkos Belmanovom protivljenju, formira mali, specijalni istražni tim koji treba da pronađe trag bilo u novim zločinima, bilo u starim na čijem su poprištu ovi izvršeni. U njega dovodi istražitelje sa iskustvom u rasvetljavanju serijskih zločina: forenzičare Beatu Len i Bjerna Holma, Katrinu Brat – manično-depresivnu inspektorku iz Bergena, koja rukuje tajnim oružjem za otkrivanje svačijih elektronskih tragova na internetu, kao i Stolea Aunea, psihologa specijalizovanog za profilisanje serijskih ubica. Da li oni mogu uhvatiti ubicu i sprečiti da strada još njihovih kolega bez onog koji ih je i nehotice uvek držao na okupu i usmeravao ka uspešnom rasvetljavanju zločina – Harija Hulea.\nIstovremeno, policija po Hagenovom nalogu nadzire bolničku sobu jednog anonimnog pacijenta u komi, čije zdravstveno stanje brine direktora policije, a i gradsku sekretarku Isabelu Skejen, koja ga je postavila na tu funkciju. Kada jednog dana dođe vest o njegovom postepenom buđenju, ona brzo stiže na više adresa i nailazi na različite, hitre reakcije zainteresovanih strana na različitim, ali mahom visokim položajima u policijskoj i gradskoj hijerarhiji.\nOvo je novi, deseti po redu roman iz serijala o Hariju Huleu.\nPrethodni članakTest: Koliko si stvarno pametan?\nSledeći članakUnikatni nakit ima svoju cenu


SAD ukinule sankcije bivšem sirijskom premijeru nakon prebjega\nSjedinjene Američke Države ukinule su danas sankcije bivšem sirijskom premijeru Rijadu Hidžabu, koji je prebjegao ranije ovog mjeseca.\nSAD nastoji da pozove što više osoba da napuste režim Bašara el-Asada, prenosi AFP.\nU potezu koji ima za cilj da uvjeri članove Asadovog unutrašnjeg kruga da nisu trajno na crnoj listi, američko ministarstvo finansija je odmrznulo Hidžabova sredstva.\n"Ovaj korak je poduzet jer Hidžab nije više jedan od viših zvaničnika sirijske vlade", saopćeno je iz ministarstva.\n"Sjedinjene Države podstiču i druge zvaničnike u sirijskoj vladi, kako u političkim tako i u vojnim krugovima, da poduzmu slične hrabre korake i napuste Asadov režim i stanu na stranu sirijskog naroda", izavio je zvaničnik ministarstva David Cohen.\nTo ministarstvo je zamrznulo sredstva skoro 30 visokih zvaničnika sirijske vlade, uključujući novog premijera Vaela Nadira el-Halkija. Zapadni političari se nadaju da će val prebjega izazvati pad vlade, što bi okončalo trenutno bezizlazni sukob.\nGotovo 17 mjeseci nakon početka pobune protiv režima Bašara el-Asada, u sukobima u Siriji izginulo je više od 21.000 ljudi, po podacima Sirijskog opservatorija za ljudska prava, organizacije sa sjedištem u Velikoj Britaniji.


Vesti iz BCBP, Pokretači ekstremizma kod mladih u Srbiji\nVaša lokacija / Beogradski centar za bezbednosnu politiku / Aktivnosti / Vesti iz BCBP / Pokretači ekstremizma kod mladih u Srbiji /\nZapadnobalkanski forum za istraživanje ekstremizma\nPokretači ekstremizma kod mladih u Srbiji\nfoto: Centar e8\nKontinuirana edukacija i aktivna uloga institucija su efikasni načini borbe protiv ekstremizma, istaknuto je na konferenciji MAN 2019 posvećenoj razumevanju i prevenciji ekstremizma na kojoj je učestvovao izvršni direktor Beogradskog centra za bezbednosnu politiku (BCBP) Predrag Petrović, 14. juna 2019. u Beogradu.\nIzvršni direktor BCBP Predrag Petrović osvrnuo se na nedostatke obrazovnog sistema i manjak kritičkog mišljenja među mladima, kao i krizu demokratije i rast populizma. Naglasio je da su to glavni faktori koji mlade čine osetljivijim na mehanizme regrutacije ekstremističkih grupa, zajedno sa siromaštvom i visokom stopom nezaposlenosti.\nPetrović je preneo iskustva istraživačkog tima BCBP sa terena u Novom Pazaru, gde su sagovornici prepoznali da mladi odlaze kao strani borci u Siriju i Irak prvenstveno zbog nezaposlenosti i siromaštva.\n„Zarobljavanje države i njenih institucija od strane političkih partija za posledicu ima veoma nisko poverenje mladih u institucije, koji vide da jedino partije imaju uticaj na zaposlenje. Sve više se povlače u privatnu sferu i veruju isključivo porodici i prijateljima. Iako to deluje kao pozitivna stvar, pokazalo se da upravo najbliže okruženje ima ključnu ulogu u regrutaciju mladih u ekstremističke grupe,“ rekao je Petrović.\nMladi ne mogu da zadovolje svoje potrebe kroz formalne kanale i institucije, zbog čega prihvataju ekstremističku ideologiju, Petrović je naglasio.\n„Prilikom istraživanja ekstremizma ne sme da bude zanemaren desni ekstremizam, jer desni, islamistički i drugi ekstremizmi osnažuju jedni druge. To je očigledno pri poslednjim ekstremističkim napadima na Novom Zelandu i Šri Lanci,“ zaključio je Petrović.\nZnačaj neformalne edukacije mladih u borbi protiv nasilnog ekstremizma u okviru svog izlaganja istakao je i Luka Božović iz Helsinškog odbora za ljudska prava.\nMyassa Kraitt iz Extremism Information Centre-a je osvetlila problem mladih u riziku koji usled nedovoljne društvene integracije bivaju regrutovani u ektremističke grupe.\n„O ekstremizmu se uvek govori kao o ekstremizmu ’drugih’ koji su siromašni i deprivilegovani, a nikada o ekstremizmu elita,“ obrazložila je Kraitt kroz aktuelne primere austrijske svakodnevice.\nMarina Blagojević Hjuson iz Instituta za sociološka i kriminološka istraživanja je iz sociološke perspektive osvetlila nastajanje političkih maskuliniteta i posebnih vrsta patrijarhata koji produkuju i reprodukuju rodne uloge. Blagojević Hughson je podvukla vezu između rata, maskuliniteta i ekstremističkog ponašanja i tako objasnila reprodukovanje konstantnog ratnog stanja kao društvene strukture. Sa druge strane, češćoj radikalizaciji žena dovode posledice preživljenog nasilja koje ostaje skriveno zbog nepoverenja u institucije, istakla je Serani Siegel iz OEBS-a.\nIstraživanje o politikama ekstremno desničarskih organizacija koje podupire sistem vrednosti zasnovan na ksenofobiji, nacionalizmu i tradicionalizmu predstavila je Marija Srdić iz Antifašističke koalicije i Centra za podršku ženama.\nPovezane teme:ekstremizam, mladi, Predrag Petrović


Dan online - Politika: Protiv Mila niko ne može - 2017-11-10\nPolitika PREDRAG BOŠKOVIĆ O PREDSTOJEĆIM PREDSJEDNIČKIM IZBORIMA\nBošković Protiv Mila niko ne može\nNe postoji politička ličnost koja može da izađe na crtu Milu Đukanoviću, kazao je ministar odbrane Predrag Bošković novinarima u Briselu. Kako prenose elektronski mediji, on je rekao da DPS ima više ozbiljnih kandidata za predsjednika Crne Gore.\n– Ne postoji politička ličnost koja može da izađe na crtu Milu Đukanoviću. Opozicija je svjesna budućeg poraza na predsjedničkim izborima i samo traži izgovor – naveo je ministar odbrane, komentarišući poruke iz opozicije da se ne isključuje bojkot tih izbora.\nBošković se na marginama sastanka sa drugim ministrima NATO država u Birselu sastao, između ostalog, i sa novim ministrima odbrane Velike Britanije i Makedonije. Najavio je da će Crna Gora kroz komandnu strukturu NATO-a povećati broj pripadnika misije u Avganistanu sa 18 na 20. M.V.


Ljuštaku se vraća na Kosovo da se brani ćutanjem - Politika - Dnevni list Danas\nPočetna » Politika » Ljuštaku se vraća na Kosovo da se brani ćutanjem\nBivši komandant OVK Sami Ljuštaku, vraća se na Kosovo pošto je odbio da odgovara na pitanja specijalnog tužioca u Hagu, prenosi prištinska Koha i navodi da je odlučio „da se brani ćutanjem“, prenosi Kossev.\n0Piše: FoNet 17. januara 2019. 11.53\nMediji navode da je poziv od Specijalnog suda dobiokomandantu 124. brigade Orahovca Ismetu Tari, poznat kao „Komandant Hodža“.\n„Danas se u Hagu nepravedno ispituje jedan oslobodilac, dok srpski kriminalci nastavljaju da se slobodno šetaju po Srbiji i svetu. Nad našim oslobodiocima se, u ime međunarodne pravde, događa velika nepravda,“ napisao je na svom Fejsbuk profilu predsednik Kosova Hašim Tači povodom ispitivanja Ljuštakua.\nIspitivanje Samija Ljuštakua počelo je 16. januara u 10 časova, a završeno je oko 15 časova. KTV saznaje da je Ljuštaku odlučio da se „brani ćutanjem“ i da je vraćen na Kosovo. Ljuštaku, ali i njegovi advokati Arianit Koci i Džefri Najs odbili su da daju izjave medijima nakon ispitivanja.\nLjuštakuov saputnik, poslanik u Skupštini Kosova Miljaim Zeka rekao je novinarima da je Ljuštaku odgovorio na sva pitanja tužioca.\n„Specijalno tužilaštvo, do ovog trenutka, nema nikakve dokaze kojima bi teretilo Ljuštakua za posleratne zločine,“ dodao je Zeka, piše Teljegrafi.\nRustem Mustafa – Remi i Sabahajdin Cena ispitani su 14. i 15. januara, jedan u Hagu, drugi u Prištini. Nakon ispitivanja, Cenin advokat, Mahmut Haljimi, izjavio je da je njegov klijent ispitan u svojstvu osumnjičenog, a Mustafa je izjavio da je ispitivan u svojstvu „osumnjičenog svedoka“.\nMediji u Prištini prenose da je još jedan bivši komandant OVK dobio poziv Specijalnog suda. Specijalni sud za Kosovo pozvao je za saslušanje 17. februara u Hagu bivšem komandantu 124. brigade Orahovca Ismetu Tari. On će biti saslušan u svojstvu osumnjičenog, navodi Rahoveci24.\nKosovo, OVK, sami ljuštakuPriština\nKosovo: 30.000 evra za odbranu osumnjičenih pred Specijalnim sudom


Nova vlada, nova mogućnost za privredni rast\nTo što će Srbija sve do juna biti bez zakonodavne vlasti, a sa izvršnom svedenom na tehnički nivo i još možda neki mesec duže, neće pogoršati ekonomsku situaciju zemlje jer, da nisu raspisani izbori, ona bi bila samo još gora, smatraju ekonomski stručnjaci.\n- Dobro je da su raspisani vanredni parlamentarni izvori i dobro je što će oni biti održani relativno brzo, da se ova agonija ne produžava dalje. Bolje je, naravno, da su ove dileme sa kojima se Srbija danas suočava rešavane odmah 2001, 2002, 2003. godine. Ali, ako to suočenje donesu i ovi izbori, biće dobro. To što ćemo imati ekonomski zastoj najmanje do leta jeste najmanja šteta, pod uslovom, naravno, da Srbija utvrdi šta hoće, kojim putem želi da ide - navodi prof. dr Miodrag Zec.\nGoran Pitić, predsednik Upravnog odbora „Sosijet ženeral banke“ i nekadašnji ministar za ekonomske odnose sa inostranstvom u vladi premijera dr Zorana Đinđića, veruje da bi se bez izbora samo nastavilo mrcvarenje i dalje siromašenje, jer napretka nema bez inostranih investicija, a njihov dotok je stao već krajem prošle godine i to prvo u očekivanju ishoda rešenja kosmetskog pitanja, pa onda kulminirao s tim rešenjem.\n- Ovako, barem, imamo priliku, da agoniju Srbije, i političku i ekonomsku, prekinemo već od juna-jula. Ukoliko dobijemo vladu objedinjenu u borbi za očuvanje suvereniteta zemlje metodom ekonomskog snaženja Srbije, a jedini metod za to su evropske integracije, onda u zonu privrednog oporavka možemo da uđemo već od druge polovine godine. Imamo, dakle, šansu da se brzo vratimo na mapu zemalja atraktivnih za inostrana ulaganja, zemlju koja ima maroekonomsku stabilnost, zemlju koja sa reformama ide ka članstvu u Evropskoj uniji - navodi Goran Pitić.\nAna Firtel Vlajić, izvršni direktor Saveta stranih investitotra, kaže za „Blic“ da raspisivanje vanrednih parlamentarnih izbora može da predstavlja način da se obezbede osnovni preduslovi ulaganja - stabilnost i predvidivost.\n- Mi vidimo najavljene izbore kao novu mogućnost da građani iskažu svoje viđenje puta kojim Srbija treba da ide i da potvrde demokratski potencijal koji ova država ima. Očekujemo od nove vlade da utvrdi, a zatim i sprovede jasnu ekonomsku strategiju koja će omogućiti ekonomski rast i voditi poboljšanju poslovne klime - navodi Firtel Vlajić.\nGotovo identičan stav ima i ministar ekonomije i regionalnog razvoja, sada tehničke vlade Mlađan Dinkić, inače predsednik stranke G17 plus.\n- Svakako da je i za ekonomiju Srbije ovo rešenje najbolje. U ovih par meseci do formiranja nove vlade nastavićemo sa svim preuzetim obavezama. Sve aktivnosti oko besplatnih akcija, budući da je sva regulativa doneta, ići će po nepromenjenim rokovima. Kada je reč o tajmingu predviđenom za početak privatizacije javnih preduzeća i tu rokovi ostaju - kaže Dinkić. On objašnjava da će do kraja ovog meseca biti raspisan tender za izbor privatizacionog savetnika za inicijalnu javnu ponudu za „Telekom“ i „Galeniku“. Odluku te vrsta Vlada Srbije je donela pre dva meseca, tako da postoji pun legitimitet za taj rad, a budući da za izradu tog dokumenta treba najmanje nekoliko meseci, očekuje se da će taj projekat iznošenja na prodaju akcija ovih preduzeća kroz inicijalnu javnu ponudu biti gotov taman kada bude formirana nova vlada. To bi omogućilo da sa prodajom akcija onda krenemo već krajem ove godine - predočava ministar Dinkić.\nOn je uveren da će i prodaja kragujevačke „Zastave“ uslediti bez pomeranja rokova.\n- Tender ćemo raspisati početkom aprila, jer imamo čvrstu najavu dva svetska proizvođača - jedan je iz Kine, a drugi je iz zapadne Evrope. Oba su lideri u automobilskoj industriji. Predstavnici te kineske kompanije dolaze već ove nedelje i u Beograd i u Kragujevac, a već za iduću nedelju su nam dolazak najavili predstavnici ove velike zapadnoevropske automobilske kompanije. Budući da i jedni i drugi svoju definitivnu odluku o učešću na tenderu vezuju za ishod izbornih rezultata, rokove za dostavljanje ponuda ćemo naznačiti za kraj juna - kaže Dinkić.\nMinistar Velimir Ilić smatra da će realizacija najvećeg projekta iz njegovog resora, koncesije za autoput Horgoš-Požega, ići po planu.\n- Rok koncesionaru da prikupi novac i uđe u posao ističe 31. marta. Očekujem da neće biti nikakvog odustajanja, odnosno da će taj projekat da krene. Ali svi drugi projekti će nam upravo zbog spuštanja vlade na tehnički nivo i raspuštanja parlamenta biti u ozbiljnom problemu. Građevinska sezona je pred punim zamahom, a mi ne možemo da povučemo već odobrene kredite, jer ih zbog raznih opstrukcija nije ratifikovao parlament. To je, na primer, kredit od 120 miliona evra za obilaznicu oko Beograda i 140 miliona evra za „Železnicu“ - negoduje Ilić.


source.ba | ''Ljudi koji su me osuđivali, sada slušaju ono što sam ja prije sedam godina''\nZlatan Hajlovac Kontra je jedan od najpopularnijih hip-hop muzičara u našoj državi, a tom muzikom se bavi još od 2004.\nNajveći preokret u karijeri napravio je kada se pridružio FMJAMu, gdje trenutno najčešće radi sa Frenkijem i Indigom, a dosad su izdali dva albuma.\nS Kontrom smo razgovarali o njegovoj muzici, djelovanju i stvaranju muzike u timu. Također razgovarali smo i o tome koliko je naša država dobar materijal za stvaranje muzike kojom se oni bave. Pričali smo i o muzici općenito, trenutačnoj muzičkoj sceni u BiH, ali i regiji.\nCijeli intervju i razgovor sa Kontrom možete pogledati u priloženom videu.


Prvi od četiri krosa RTS-a biće održan 9. oktobra u Zaječaru, a Terzićeva brani titulu ukupnog pobednika ove manifestacije.\nOva 22-godišnja učenica Rifata Zilkića ocenila je da je ove godine ostvarila najznačajnije rezultate u karijeri.\n"Posle nešto duže krize, važna je svaka dobra trka. Rekla sam sebi da u 2015. godini mora biti velikih trijumfa, a onda su došla tri rekorda zaredom. Ovo je moja najbolja sezona", rekla je Terzićeva.\nOvogodišnja evropska šampionka u uzrastu mlađih seniorki popravila je državne rekorde na 800 i 1.500 metara, ostvarenjima od 1:59,90, odnosno 4:04,77 minuta, a njeno pobedničko vreme sa kontinentalnog šampionata na 1.500 metara u Talinu (4:04,77) najbolje je u istoriji tog takmičenja.\nTerzićeva je u tim disciplinama ispunila norme za Olimpijske igre u Rio de Žaneiru 2016. godine, dok je na 3.000 metara ostvarila lični rekord sa 8:57,20 minuta.\nNa Svetskom prvenstvu u Pekingu stigla je do polufinala na 1.500, u kvalifikacijama je trčala treći rezultat karijere od 4:06,07 minuta.\n"To je, ipak, svetsko prvenstvo, svi su maksimalno spremni i izrazito kvalitetni. Sam odlazak je uspeh, ali time se ne zadovoljavam. U Pekingu sam dobro odradila prvu trku, potvrdila da sam spremna da idem još brže na 1.500 metara", rekla je Amela Terzić.


VW, Audi, Seat, Skoda 1.6TDI DPF rešenje\nRevochip VW Golf VI 1.6TDI Stage 2!\nNovi izazovi i težnja da se klijentima uvek ponudi nešto novo i drugačije bili su razlozi početka projekta na koji se još uvek niko od evropskih i svetskih tjunera nije odlučio. Stage 2 tuning na modelu VW Golf VI koji pokreće ultrapopularni 1.6 TDI agregat do sada je možda najobimniji projekat koji su sa uspehom zajedno odradili Turbo Servis Užice, autoservis MiS Požega i naravno Revochip professional tuning servis u saradnji sa svojim inostranim partnerima.\nOno što je posebno zanimljivo je činjenica da je Revochip u sklopu Stage projekta uspešno našao rešenje i za softversko gašenje Diesel Particulate Filtera (DPF) na 1.6 TDI motoru što je bio preduslov za dalje radove. Na scenu nakon toga stupaju stručnjaci Turbo Servisa koji su za ovu priliku razvili specijalan hibridni model turbine i vrhunski kadar automehaničarskog servisa MiS čiji je zadatak bio da obave mehaničarski deo posla.\nIntenzivnim testovima na dyno-testeru Revochip tuning servis izvršio je remap motora i rezultati na kraju celog projekta su više nego impresivni. Snaga agregata koji u fabričkoj verziji isporučuje 105 KS (isti motor može se naći i u verzijama sa 75 KS i 90 KS u velikom broju modela VW grupacije) podignuta je na impresivnih 180KS samo zamenom turbine i remapom. Agregat je razlimitiran i sada se bez problema „vrti“ na preko 5000 o/min. Pri razvoju softvera, naravno zbog drastičnog povećanja performansi motora, posebno se vodilo računa da se snaga i obrtni moment rasporede tako da što manje opterete kvačilo vozila i linearno rastu sa obrtajima motora.\nNakon gotovo pet radnih dana prvi Stage 2 VW Golf VI izašao je na drumove Srbije sa 180KS i 336nm obrtnog momenta. Treba istaći da ovaj model sada ima bolje performanse nego znatno skuplji VW Golf VI GTD model. Revochip zahvaljuje klijentu na razumevanju i strpljenju i svojim parnerima Turbo Servisu i autoservisu MiS na odlično odrađenom poslu.\nViše informacija o STAGE projektima možete dobiti na telefon 060/606-7000 ili na mailove Revochip servisa office@revochip.com i marketing@revochip.com